Kuda Dharifulhu Ukundikohtaanama Hadhaanee Kihineh? – Iru\nކުޑަ ދަރިފުޅު އުކުނޑިކޮށްޓާނަމަ ހަދާނީ ކިހިނެތް؟\nކުޑަކުދިން އުކުނޑި ކޮށްޓުމަކީ ވަރަށް އާންމުކަމެކެވެ. އެކަމަކު އާންމު ގޮތެއގައި ބޮޑެތި މީހުން އުކުނޑިކޮށްޓާއިރު އުނދަގޫވާ ފަދައިން އެކުދިންނަށް އުކުނޑިކޮށްޓުމުން ވާ އުނދަގޫ ކުޑައެވެ. ނަމަވެސް ބައެއް ފަހަރު އުނދަގޫވާ ކުދިންވެސް އުޅެއެވެ. އެފަދަ ކުދިން ޑޮކްޓަރަށް ދެއްކުން ރަނގަޅުވާނެއެވެ.\nކަރުނުޅީގެ ތެރެއިން ކާތަކެތި ބަނޑާއިހަމައަށް އައުމަށް ނަގަނީ2ނުވަތަ3ސިކުންތުގެ ކުޑަވަގުތުކޮޅެކެވެ. ކާތަކެތި އަވަހަށް ކެއުމުން އެތަކެތި ބައެއްފަހަރަށް ކަރުގެ ނޭވާހިގާ ހޮޅި (ވިންޑް ޕައިޕް)ގެ ތެރެއަށް އެޅެއެވެ. މިމައްސަލަ ދިމާވުމުން އެތަކެތި ބޭރުކޮށްލުމަށްޓަކައި އަމިއްލަ ޢިޚްތިޔާރުން ބޭރުގައި ކެއްސުމަކާއި އުކުނޑި ކޮއްޓުމެއް އާދެއެވެ. ކުރިންވެސް ދެންނެވި ފަދައިން ބޮޑެތި މީހުންނަށް މިކަމުގެ އުނދަގު ބޮޑުވި ނަމަވެސް ކުޑަކުދިންނަށް އުކުނޑި ކޮށްޓަމުން ނިދަންވެސް ތިބެވެއެވެ.\nތުއްތު ދަރިފުޅު އުކުނޑިކޮށްޓާނަމަ ހަދާނީ ކިހިނެތް؟\nކުޑަދަރިފުޅަށް ގާތުންދޭ އިރު މެދުތެރެއިން ހުއްޓާލާފައި ވައި ލައްވާލާށެވެ. އޭރުން ވައިލެއްވުމުން ދަރިފުޅު ބަނޑުގައި ހެދޭ އިތުރު ވައި ބޭރުވުމުން އުކުނޑިއެރުމުން ދުރުކޮށްދޭނެއެވެ. މިގޮތުން ދަރިފުޅަށް ފުޅިން ކިރު ދޭ ނަމަ 2-3 އައުންސް ދެވުމުން ވައި ލައްވަންވާނެއެވެ، ގާތުން ދޭނަމަ އެއްފަރާތް ނިންމައި އަނެއް ފަރާތް ފެށުމުގެ ކުރިން ވައިލައްވަން ވާނެއެވެ.\nހަމައެހެންމެ އުކުނޑިކޮށްޓުން ދުރުކުރުމަށްޓަކައި އަބަދުވެސް ދަރިފުޅަށް ގާތުން ދިނުމަށްފަހު ވައި ލައްވަންވާނެއެވެ.\nތުއްތު ކުދިން އުކުނޑި ކޮށްޓުމުގެ ސަބަބަކީ ހަމަ އެކަނި ކިރު ދިނުމެއް ނޫނެވެ. އެހެން ސަބަބަކާއި ހެދިވެސް އުކުނޑިކޮށްޓަފާނެއެވެ. އެހެން ވެއްޖެނަމަ ދަރިފުޅު ދަމަން ތުނބެއް ދެވިދާނެއެވެ. މިގޮތަށް ތުން ދަމަން ފެށުމުން ﷲ އިރާދަފުޅުން އެކަން ހުއްޓިިދާނެއެވެ.\nގޯހަރް އެންގޭޖްވެއްޖެ، މިއޮތީ ފޮޓޯ!\nއަމިއްލައަށް ހުއްޓެންދެން ބެހެއްޓުން\nދަރިފުޅަށް އުކުނޑި ކޮށްޓަމުން އުނދަގޫނުވާނަމަ އަމިއްލައަށް ރަނގަޅުވަންދެން ބަހައްޓާލާށެވެ. ނަމަވެސް އުނދަގޫވެގެން އަބަދު ރޯނަމަ ޑޮކްޓަރެއްގެ ލަފާ ހޯދުން ރަނގަޅެވެ.\nތުއްތު ދަރިފުޅު އުނކުޑިކޮށްޓުމުން ދުރުކުރާނީ ކިހިނެތް؟\nދަރިފުޅަށް ގާތުން ނުވަތަ ފުޅި ދޭއިރު ދަރިފުޅު ހަމަޖެހިފައި އޮންނަ ގަޑިއެއްގައި ދޭށެވެ. ދަރިފުޅު މާ ބޮޑަށް ބަނޑުހައިވަންދެން ނުބާއްވާށެވެ. އަދި ދަރިފުޅު ރޯ ވަގުތު ގާތުން ނުދޭށެވެ. ކުޑަކޮށް މަސަލަސް ކޮށްލާފައި ގާތުން ނުވަތަ ފުޅިން ކިރު ދޭށެވެ.\nކިރު ދިނުމަށްފަހު ދަރިފުޅު ލައްވާ ފުންމުން ކަހަލަ އެހާ ބުރަ ހަރަކާތްތައް ނުކުރުވާށެވެ.\nކިރު ދިނުމަށްފަހު 30 ވަރަކަށް މިނިޓު ސީދަލަށް ނުވަތަ ކޮޅަށް ދަރިފުޅު ބައިންދާލާށެވެ.\n11 25 8 3


BCC ge coworkspace Male' gai hulhuvanee\nބީސީސީގެ ކޯ-ވޯކްސްޕޭސް ހުޅުވަނީ\nބީސީސީ އިން ހުޅުވާ ކޯ-ވޯކް އޮފީސް ސްޕޭސްގެ ބައެއް: މ. ކަނީރުވިލާގައި ހުޅުވާ މި އޮފީސް ސްޕޭސްގައި އެއް ފަހަރާ 30 މީހުންނަށް މަސައްކަތް ކޮށްލެވޭނެ -- ފޮޓޯ: ބީސީސީ\nވިޔަފާރި އަށް ނުކުންނަ ޒުވާނުންނަށް ކުރިމަތިވާނެ އެންމެ ބޮޑު އެއް ގޮންޖެހުމަކީ މާލޭގެ ކުލިތައް ބޮޑުވުމެވެ. މަސައްކަތް ކުރާނެ މާހައުލެއް ނެތުމެވެ. އޮފީހެއް ހޯދާނަމަ ދައްކަން ޖެހޭ ކުލި ބޮޑުވުމެވެ. އެހެންވެ، މި ބޮޑު ބުރާ ހެދި ވިޔަފާރިއަށް ނުކުންނަން ތިބި ފަރާތްތަކަށް ގޮތެއް ހޯދައިދޭން، ބިޒްނަސް ސެންޓާ ކޯޕަރޭޝަން (ބީސީސީ) އިން ވަނީ އެކަމުގެ ހައްލު ގެނެސް ދޭން ތައްޔާރުވެފަ އެވެ. އެއީ ބީސީސީ އިން މާލޭގައި މި ހަފުތާ ހުޅުވާ ސީޑްސް ބައި ބީސީސީ އެވެ.\n"އަޅުގަނޑުމެން ސާވޭއެއް ކުރިން މިތަން ހަދަން. ކުރިއިއރު ފެނުނީ މަސައްކަތެއް ފަށަން ވަރަށް މުހިންމު ކަމަށްވޯކް ސްޕޭސް. އެހެންވެ މިތަން ފުރިހަމަ ވަސީލަތްތަކާއެކު ހުޅުވަން ނިންމީ،" ބީސީސީގެ ޗީފް ކޯޕަރޭޓް އޮފިސަރު ސާމިހު އާދަމް ވިދާޅުވި އެވެ.\nބީސީސީގެ ސީޑްސް ކޯ-ވޯކް ސްޕޭސް ފަރުމާ ކޮށްފައި ވަނީ ވިޔަފާރިއެއް ފަށަން ހިޔާލު ސިކުނޑީގައި ބަހައްޓައިގެން އަންނަ ޒުވާނުންނަށް ބޭނުންވާގެ ފުރިހަމަ ވަސީލްތައް ހުންނަ ގޮތަށެވެ. މިތަން ފަރުމާކޮށްފައި ވަނީ އޮފީހެއްގައި ހުންނަ ހުރިހާ ވަސީލްތަކާއެކުގަ އެވެ. ޕްރިންޓިން ހިދުމަތުން ފެށިގެން ވޯކް ސްޓޭޝަންތަކާއި މީޓިން ރޫމް ވެސް މި ތަނުގައި ހުންނާނެ އެވެ. މިތަނަކީ ކުދި އަދި މެދުފަންތީގެ ވިޔަފާރިތަކާއި އޮންޓަޕްރިނިއާ އަދި ސްޓާޓްއަޕްސް ތަކަށް ވެސް ބޭނުން ކުރެވޭނެ ތަނަކަށްވާނެ ކަަމަށް ސާމިހު ވިދާޅުވި އެވެ.\nސާމިހް ވިދާޅުވީ އެތަނުގައި އެއް ފަހަރާ 30 މީހުންނަށް މަސައްކަތް ކޮށްލެވޭނެ ކަމަށާއި ތަން ދޭނީ ވަރަށް ކުޑަ އަގެއްގައި ކަމަށެވެ. އަގުތައް އިއުލާން ކުރާނީ ހުޅުވުމަށްފަހުގައި ކަމަށް ވެސް އޭނާ ވިދާޅުވި އެވެ\nމީޓިންތައް ބޭއްވޭނެ ވަސީލަތްތަކާއެކު މި ވޯކްސް ސްޕޭސް ހުޅުވަނީ ބީސީސީގެ އޮތެންޓިކް މޯލްޑިވްސް ފިހާރަ ހިންގާ މ. ކަނީރު ވިލާގެ އެއް ވަނަ ފްލޯގަ އެވެ.\nސާމިހް ވިދާޅުވި ގޮތުގައި ވޯކް ޕްލޭސްއެއްގެ އިތުރުން އޮފީހަކުން ލިބެން ހުންނަ ވަސީލަތްތައް އެތާނގައި ފުރިހަމަވާނެ އެވެ.\nބީސީސީ އިން ދަނީ މިތަނުގެ އިތުރުން ހުޅުމާލޭގައި "ކޯޝެއާޑް ކިޗަން" އެއްވެސް ހަދަމުންނެވެ. މިތަނަނީ އަމިއްލައަށް ތަކެތި ނުގެންގޮސް މަސައްކަތް ކޮށްލެވޭނެ މާހައުލެކެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް ބިޒްނަސް ސެންޓާ ކޯޕަރޭޝަން\nބީސީސީގެ ކޯ-ވޯކްސްޕޭސް ހުޅުވައިފި\nޓީވީ ޗެނަލެއް ހަދަން ބީސީސީއަށް ލައިސަންސް\nބީސީސީން ދިވެހި އުފެއްދުންތައް ޕްރޮމޯޓް ކުރަން ފަށައިފި\nބީސީސީން ދިވެހި އުފެއްދުންތައް ހިމެނޭ ފިހާރައެއް ހުޅުވަނީ


ތަތާރުން – އެރުމާއި ވެއްޓުންMikal News\nތަތާރުން – އެރުމާއި ވެއްޓުން\n23 މެއި 2018, 14:51 |\nމައްކާއިން ފާޅުވި އިސްލާމީ ދައުވަތު ދާދި ކުޑަދުވަސްކޮޅެއްގެ ތެރޭގައި އިރުން ހުޅަނގަށް ފެތުރުނެވެ. ފަންސާހަކަށް އަހަރު ތެރޭގައި މުޅި އަރަބިކަރަ ފަތަހަކޮށް އޭރުގެ ބޮޑެ ދެބާރު ކަމުގައި ފާރިސީންނާއި ރޫމީންގެ ބިންތައް ފަތަހަކުރިއެވެ. ކީރިތި ރަސޫލު ﷲ(ސއވ) ދުނިޔެ ދޫކުރެއްވުމަށް ފަހު ތެދުމަގު ލިބިވަޑައިގެންތިއްބެވި ހަތަރު ޚަލީފާއިންގެ ދައުރުވެސް ނިމި އިސްލާމީ ވެރިކަން ރަސްކަމަކަށް ބަދަލުވިއެވެ. ނަމަވެސް އަޒުމަކަށް ބަދަލެއް ނައިސް އިސްލާމީ ވެރިކަން ސްޕެއިން އާއި ހަމައަށްފޯރިއެވެ. އިސްލާމީ ފުރަތަމަ ރަސްކަން ބަލިކަށިވެ ވެއްޓުނީ ދެވަނަ ރަސްކަމެއް އުފެދުމާއިއެކުގައެވެ. އާދެ! ހިޖުރީ ސަނަތުން 132 ވަނަ އަހަރު އައްބާސީންގެ ވެރިކަން އިރާގުކަރާގައި ގާއިމުކުރިއެވެ.\nބައިގަރުނަކަށް ވުރެ ދިގު އައްބާސީންގެ ވެރިކަން ވެސް ބަލިކަށިވާންފެށިއެވެ. ވަކިވަކި ދައުލަތްތައް އުފެދި އައްބާސީންގެ ވެރިކަން ހިގާ ހަމައެކަނި ސަރަހައްދަކީ އިރާގުކަރައި ކަމުގައިވިއެވެ. އޭރު އިސްލާމީ ވެރިކަން އޮތް ސަރަހައްދުތަކަށް ބަލާލާކަމުގައިވާނަމަ އިންޑިއާއިން ފެށިގެން އެފުރިކާގެ މަޣުރިބާއި ހަމައަށް އިސްލާމީ ވެރިކަން އޮތެވެ.\nނަމަވެސް ވަކިވަކި ވެރިކަން ތަކުގެ ގޮތުގައެވެ. ކޮންމެ ވެރިއަކުވެސް ބަލަބަލާ ތިބީ އަނެއްބަޔަކުގެ ވެރިކަން ވައްޓާލެވޭތޯއެވެ. އެދިއެދި ތިބީ އެފަދަ ފުރުސަތަކަށެވެ. ސިއްރިޔާތުގައި ހޯދަމުދިޔައީ އަނެއް ބަޔެއްގެ ވެރިކަން ވައްޓާލާނެ މަދަދުގާރެކެވެ. އެއީ މީގެ 800 އެތަށް އަހަރެއް ކުރިއެވެ. އިސްލާމީ ދައްމަރުން އަލިކަން ފާޅުވިފަހުން 600 އެއްހާ އަހަރު ކުރިއެވެ. އިސްލާމީ އުއްމަތް ބަލިކަށިވުމުގެ އަސްލަކީ އެއީއެވެ. އޭރާއި މިހާރާއި އެއްވެސް ތަފާތެއް އެބައޮތްތޯއެވެ!\nއިސްލާމީ އުއްމަތުގެ ހާލަތު މިހާހިސާބަށް ގޮސްފައިވަނިކޮށް ހިޖުރީ ސަނަތުން ގާތްގަޑަކަށް 603 ވަނަ އަހަރު ޗައިނާގެ އުތުރުން މޮންގޯލިއާއިން ނުލަފާ ޖައްބާރު ވެރިއަކު ފާޅުވިއެވެ. އޭނާގެ އަސްލުނަމަކީ ތިމޯޖިން އެވެ. އެއީ އެއްގަމު މަސް ވިއްކުމުގައި މަސައްކަތްކުރި މީހެކެވެ. އޭނާގެ ލީޑާޝިޕުގެ ދަށުން އެތައް ބަޔަކު އޭނާ އެއްކުރިއެވެ. އަދި އަމިއްލަ ވެރިކަމެއް އުފެއްދިއެވެ. އަދި ވެރިކަމުގެ ނަމެއްގެ ގޮތުގައި ޖެންކިޒް ޚާން ކަމުގައި ހަމަޖެއްސިއެވެ. ޖެންކިޒް ޚާންގެ މާނައަކީ ދުނިޔެމަތީގެ ރަސްކަލުންގެ ރަސްގެފާނެއެވެ. ނުވަތަ ވަރުގަދަ މީހާއެވެ. އެއީ، އޭގެ 53 އަހަރު ފަހުން ހިޖުރީ ސަނަތުން 656 ވަނައަހަރު އިސްލާމީ ހަޟާރަތުގެ މައި ތަނބު ކަމަށްވާ ބަޣުދާދު ތަޅާ ސުންނާފަތުކުރި ތަތާރުންގެ ވެރިކަމެވެ.\nތަތާރުންނަކީ ޗައިނާގެ އުތުން ސަހަރާތަކުގައި ދިރިއުޅުބައެކެވެ. އެބައިމީހުންގެ ފަރާތުން އުފަންވި ދަރިފަސްކޮޅުގެ ތެރޭގައި މޮންގޯލިއާ މީހުންނާއި، ތުރިކީންނާއި އަދިވެސް އެފަދަ ދަރިފަސްކޮޅުތަކެއް ހިމެނެއެވެ. މީގެ ތެރެއިން ބަޣުދާދު ސުންފާތުކުރުމަށް އައި ޖެންކިޒް ޚާނުގެ މީހުންނަކީ މޮންގޯލިއާ މީހުންނެވެ. ނަމަވެސް އެމީހުންގެ އަސްލު ކަމަށްވާ ތަތާރުންގެ ގޮތުގައި އެމީހުންނަށް ނިސްބަތްކުރި އެވެ.\nތަތާރުންގެ ދީނަކީ ކޮބައިކަން ސާފުކޮށް ބަޔާންކުރުމަކީ ދަތިކަމެކެވެ. އެބައިމީހުން ވަނީ އިސްލާމީ ބައެއް އަސާސްތަކާއި ނަސާރާއިންގެ ބައެއް އާދަތަކާއި އަދި ބުދަށްއަޅުކަން ކުރާ މީހުން ބައެއް ދީނީ އަގީތައް މަސްހުނިކޮށް “އަލް ޔަސާގު” ނަމުގައި ފޮތެއް ލިޔެފައެވެ. އެފޮތަކީ އެބައި މީހުންގެ ގާނޫނު އަސާސީއެވެ. އެބައި މީހުންގެ ދީނެވެ.\nތަތާރުންގެ ސަފުތައް ވަރަށް ބަދަހިއެވެ. އިންތިޒާމުތައް ފުރިހަމަވެފައި ރޭވުންތެރިކަން ވެސް އެހާފުރިހަމައެވެ. އަދަދުގެ ގޮތުން ގިނައެވެ. ހަމްދަރުދީއެއް ނުވަތަ އިންސާނިއްޔަތުކަމެއް އަމުދުން ނެތެވެ. ވައުދަކަށް ހުރުމަތްތެރިއެއް ނުވާނެއެވެ. އަހުދެއްވެއްޖިއްޔާ އުވާލާނެއެވެ. އެބައިމީހުން ނިކުތީ މުޅިދުނިޔޭގައި ވެރިކަން ކުރުމުގެ ބޭނުމުގައި ކަމަށް ބެލެވެއެވެ. އެެހެން ސަގާފަތެއް، ނަސްލެއް، ބަހެއް ބަލައެއްނުގަނެއެވެ. ނަސްލުނައްތާލުމުގެ ބޮޑެތި ޖަރީމާތައް ހިންގިއެވެ. އެބައިމީހުން ހިފާ ކޮންމެ ސަރަހައްދެއްގައި ހުރި ނަމަ ހުރި ހުރިހާ ޚަޒާނާއެއް ނަގައެވެ. އަދި ބޮޑެތި ގަތުލު އާންމުތައް ހިންގައެވެ. ކުޑަކުއްޖަކަށް އަންހެނަކަށް ބެލުމެއް ނެތިއެވެ. ދަރިންނާއި ފިރިން ކުރިމަތީގައި އަންހެނުން ރޭޕުކުރުމައްފަހު މަރާލައެވެ. އަބޫ ޣުރައިބު ވާހަކަ ހަނދާން އެބަހުރިތޯއެވެ. ނަމަވެސް، އެއަށްވުރެ މާއަނިޔާވެރިއެވެ.\nމުސްލިމުން އިތުރުން ދެވަނައަށް އެންމެ ނުފޫޒުގަދަ ބާރުވެރި ބަޔަކީ ސަލީބީން (ކުރޫސޭޑާސް) އެވެ. ސަލީބީން ނިސްބަތް ވަނީ ތަފާތުއެކިއެކި ވެރިކަންތަކަކަށެވެ. އެހުރިހާ ވެރިންވެސް ދިޔައީ މުސްލިމުންނާއި ދެކޮޅަށް ސަލީބީން އެއްކޮށް ހަގުރާމަކުރަމުންނެވެ. އެކިފަހަރު އެކިސަރަހައްދުތަކުގައެވެ. ހުޅަނގު ޔޫރަޕުން ފްރާންސާއި ޖަރުމަނާއި އިގިރޭސިން ދިޔައީ މެދުނުކެނޑި ސަލީބީން އެއްކުރަމުންނެވެ. ސްޕެއިންއާއި ޕޯޗްގަލްގެ ނަސާރާއިން ދިޔައީ މުސްލިމުންނާއި ދެކޮޅަށް ހަގުރާމަކުރަމުންނެވެ. ހުރިހާ ދިމާލަކުން ވެސް މުސްލިމުންނާއި ދެކޮޅުވެރިކަން ވަނީ ފާޅުވެފައެވެ.\nނަމަވެސް އިސްލާމީ އުއްމަތް އެކަތިގަނޑަށްނުވެއެވެ. އައްބާސީ ދައުލަތްވަނީ މުސްކުޅިވެފައެވެ. ބާރުހިގަނީ އިރާގުކަރައަށް އެކަންޏެވެ. ވެރިރަށަކީ ބަޣުދާދެވެ. އެއީ އޭރުގެ އެންމެ މީހުންގިނަ އެންމެ ބިޔަ ރަށެވެ. ނުވަތަ ސިޓީއެވެ. އިރާގުގައި ވެސް ވަކި ދައުލަތް އިއުލާންކޮށްފައިވާ ސަރަހައްދުތައްވެސް ވެއެވެ. ޚަލީފާއަށް މުހިންމީ ފައިސާ އެއްކުރުމާއި އޭނާގެ ދަރިފަސްކޮޅަށް ވެރިކަން ދެމެހެއްޓުމެވެ. ރާބުއިމާއި، މިއުޒިކާއި ދުނިޔެމަތީގެ މަޖަލުގައި ވަނީ ވެރިން ޖެހިފައެވެ.\nސީރިއާ، މިސްރު، ހިޖާޒު އަދި ޔަމަނުގައި ވެރިކަން ކުރަމުންދިޔައީ އައްޔޫބީންނެވެ. އެއީ ސަލާހުއްދީނު އައްޔޫބީއަށް ކާފަ ވިދާޅުވާ ދަރިންނާއި ދަރިންގެ ދަރިންނެވެ. ނަމަވެސް، އެބައިމީހުންނާއި ސަލާހުއްދީނާއި ހާސްބައި ތަފާތެވެ. އައްޔޫބީން ވެސް އެކަނތިގަނޑަކަށް ނުވެއެވެ. ވެރިކަމުގެ ދަހިވެތިކަމުގައި އެއާއިލާގެ އެއްމެންބަރު އަނެއްމެމްބަރާއި ހަގުރާމަކުރެތެވެ. ސީރިއާގެ ހަލަބާއި (އެލެޕޯ) އާއި ހިމްސް (ހޮމްސް) ގައިވަނީ ތަފާތު ދެވެރިކަމެކެވެ. ޖޯޑަން އާއި މިސްރުގައި ވެސް ވަނީ ތަފާތު ދެވެރިކަމެކެވެ. އަންދަލުސްގައި ވެރިކަން ކުރަމުންދިޔައީ މުވާހިދޫނުންނެވެ. ޗައިނާގެ ހުޅަނގުން ފެށިގެން އިރާނާއި ހަމައަށް ޚަވާރިޒްމްގެ ނަމުގައި ބޮޑު ވެރިކަމެއް އޮތެވެ. އެއީ އައްބާސީންނާއި އިދިކޮޅު ވެރިކަމެކެވެ. އިންޑިއާގައި އޮތް ޣޫރިސް ވެރިކަން އޮތީ ޚަވާރިޒްމް ވެރިކަމާއި ހަގުރާމަ ކުރާ ހާލަތުގައެވެ. އީރާނުގެ އެއްބައި ހަވާރިޒްމްގެ ވެރިކަން އޮތް އިރު އަނެއްބައި ކޮންޓްރޯލް ކުރަމުން ދިޔައީ ހައްދުފަހަޅާފައިވާ ޝިއާ ފިގުރާއެއްކަމަށްވާ އިސްމާއީލީންނެވެ. ތުރުކީގައި ސަލްޖޫކުން ވެރިކަން ކުރިނަމަވެސް އެއީ އޭރު އެހާވަރުގަދަ ވެރިކަމެއްނޫނެވެ. މިއީ ހައްތާވެސް މުސްލިމު ދައުލަތްތަކެވެ. މިދައުލަތްތަކުން، އެއް ދައުލަތް އަނެއް ދައުލަތާއި ހަގުރާމަކުރުން އާންމެވެ. ސިއްރު ރޭވުންތަކާއި ދޮގުވާހަކަފެތުރުން އާންމެވެ. ބަޣާވާތްކުރުމާއި ވެރިކަމާއި ދެކޮޅަށް ތެދުވުން އާންމެވެ. އަބަދުވެސް އެވެނި މިވެނި މީހާ ވެރިކަމާއި ދެކޮޅަށް ތެދުވި ވާހަކަ އާއި އެވެނި މިވެނި މީހާ މަރާލެވުނު އަޑު އިވިއިވި ހުރެއެވެ. އަޅުގަނޑުމެންގެ މިއަދުގެ ހާލަތާއި މެދު ވިސްނާލުންވެސް ބުއްދިވެރިއެވެ.\nމައި ދެބާރުގެ އިތުރުން ރޫމީން ނުވަތަ ބައިޒެންޓައިންގެ ވެރިކަންވެސް މުޅިއަކުން ނުވެއްޓެއެވެ. އެވެރިކަމުގެ ބޮޑުބައެއް ނުވެއްޓިއޮތެވެ. ނަމަވެސް، އެއީ އާރެއް ބާރެއް ހުރިބައެއްނޫނެވެ. މިހާރުގެ ޖޯޖިއާގައި ކުރުޖުގެ ނަމުގައިވެސް އަމިއްލަ ވެރިކަމެއް އޮތެވެ. އަރުމީނިއާގައިވެސް އެފަދަ ވަކިވެރިކަމެއް އޮތެވެ.\nތަތާރުންގެ ވެރިކަން ހިޖުރީ ސަނަތުން ގާތްގަޑަކަށް 603 ވަނަ އަހަރު ފެށިގެން މަޑުމަޑުން ފުޅާކުރަމުންގޮސް އިރުމަތިން ކޮރެއާ ހަމައަށް ވާސިލުވިއެވެ. އަދި ހުޅަނގުން ޚަވާރިޒްމް އާއި ހަމައަށް ފޯރިއެވެ. އުތުރުން ސައިބީރިއާގެ ވާދީތަކާއި ހަމައަށް ފުޅާކުރިއެވެ. އަދި ދެކުނުން ޗައިނާ ކަނޑާއި ހަމައަށް ވާސިލުވިއެވެ. މިހާރުގެ ދުނިޔޭގެ ޗާޓުން ބަލާކަމުގައިވާނަމަ، މޮންގޯލިއާއާއި ޗައިނާ އާއި ވިއެޓްނާމާއި ތައިލޭންޑް، ކޮރެއާ، ނޭޕާލް، ބޫޓާން ސަރަހައްދުތަކަށް އެވެރިކަން ފުޅާވެފައިވެއެވެ. ތަތާރުންގެ ވެރިކަން އެސަރަހައްދުތަކަށް ފުޅާކޮށްފައިވަނީ އެހެން ބޮޑެތި ދައުލަތްތަކުންވެސް ބިރުގަންނަހާ އަވަހަށް އަނިޔާވެރިކޮށެވެ.\nތަތާރުންގެ ވެރިއަކަށް ހުރި ޖެންކީޒް ޚާން ދިޔައީ ބަޣުދާދު ސުންނާފަތިކުރުމަށް ވިސްނަމުންނެވެ. ނަމަވެސް، އެދަތުރުގެ ދުރުމަކާއި ވަށައިގެން ވާ މުސްލިމު ދައުލަތްތަކުގެ ގިނަކަމުން އެކަމަށް ފަހިކުރުމަށް އެހެން ރޭވުންތަކެއް މުހިންމެވެ. އެގޮތުން، އޭނާގެ ލޯއަމާޒުވީ ޚަވާރިޒްމްއަށެވެ. އޭރު ޚަވާރިޒްމްއާއި އެކު އެއްބަސްވުމެއް އޮތެވެ. އޭނާގެ ވެރިކަން އިރުމައްޗަށް ފުޅާކުރާ ހިނދު ހުޅަނގުން ނުރައްކަލެއް ނާންނާނެކަން ޔަގީންކުރުމުގެ ބޭނުމުގައެވެ. ހަމަ އެބީދައިން ޚަވާރިޒްމްގެ ރަސްގެފާނު މުހައްމަދު ޚަވާރިޒްމް ޝާހުވެސް ތަތާރުންނާއިއެކު އެއްބަސްވެފައިވަނީ އޭނާ އަށް ދެކުނުން އިންޑިއާ އަށާއި ހުޅަނގުން އައްބާސީންނާއި ދެކޮޅުވެރިކަން ހިގާއިރު އިރުމަތިން އަންނާނެ ހަމަލާއަކުން ސަލާމަތްވުމުގެ ބޭނުމުގައެވެ. ނަމަވެސް، ޖެންކީޒް ޚަނަކީ އެއްބަސްވުމަށް އިހުތިރާމްކުރާ މީހެއްނޫނެވެ.\nއިތުމަތި ފަތަހަކުރުމަށްފަހު ޖެންގީޒު ޚާނު ކުރިމަތިލީ ހުޅަނގުން ޚަވާރިޒްމް ދައުލަތާއިއެވެ. އިއްތިފާގުން އެދުވަސްވަރު އެއްބަސްވުމާއި ޚިލާފުވާނެ ސަބަބެއް ދިމާވިއެވެ. އެއީ ޚަވާރިޒްމްގައި ތަތާރުންގެ ވިޔަފާރިވެރިންތަކެއް މަރާލުމެވެ. އެމަރާއި ގުޅޭ ތަފާތު ގޮތްގޮތަށް ވާހަކަ ދެކެވެއެވެ. އެއީ ވިޔަފާރިވެރިން ކަމަށް ހެދިގެން އައި ޖާސޫސޫން ކަމަށް ބުނެވޭއިރު އެއީ ހަމަޖެހުން ނަގާލުމަށް ތަތާރުން ފޮނުވި ބައެއް ކަމަށްވެސް ވާހަކަދެކެވުނެވެ.\nއެއާއިއެކު ޖެންކީޒް ޚާން، ޚަވާރިޒްމް ދައުލަތަށް ޕްރެޝާކުރީ އެހާދިސާއާއި ގުޅުންހުރި ހުރިހާ އެންމެން އޭނާ އާއި ހަވާލުކުރުމަށެވެ. ނަމަވެސް، މުހައްމަދު ޚަވާރިޒްމް ޝާހު ބުނަމުންދިޔައީ އެމީހުންގެ ޝަރީއަތް ޚަވާރިޒްމްގައި ހިންގައި އެކަމުގައި ކުށްވެރިވާ ހުރިހާ އެންމެންނަށް ހަރުކަށި އަބަދު ދޭނެކަމުގެ ޔަގީންކަމެވެ. އެކަން ޔަގީންކުރުމަށް ޖެންކީޒް ޚާން ކަނޑައަޅާ ބަޔަކު ފޮނުވިދާނެ ކަމަށްވެސް ބުނަމުންދިޔައެވެ. މުހައްމަދު ޚަވާރިޒްމް ޝާހުގެ ހުށަހެޅުން ގަބޫލުނުކޮށް ޖެންކީޒް ޚާނު ހަގުރާމައަށް ތައްޔާރުވިއެވެ. އުޒުރެއް ބޭނުންނުވާ ޖެންކިޒް ޚާން ބަލަމުންދިޔައީ މުސްލިމުން ބިމަށް އަރާނެ އުޒުރަކަށެވެ.\nPingback: ތަތާރުންގެ އެރުމާއި ވެއްޓުން 2މިކަލް ނޫސް\nމޫސާފުޅު 18 އޭޕްރީލް 2019 17:04


SunOnline: Saaidh: Kulhadhaana noosverieh, Emmenge ekuverieh, edhenee eheetheri kamah\nސާއިދު: ކުޅަދާނަ ނޫސްވެރިއެއް، އެންމެންގެ އެކުވެރިއެއް، އެދެނީ އެހީތެރިކަމަކަށް\nމުޙައްމަދު ޝަމްޢޫން 12 Jun 2018, 22:18\nނޫސްވެރިޔާ ސާއިދު --- ފޮޓޯ/ މީސް މީޑިއާ\nގދ. ތިނަދުއަށް އުފަން އަތޮޅުގެ ފަހުރުވެރި ދަރިއެކެވެ. ޕީއެސްއެމްގެ ކުޅިވަރު ޓީމުގެ ހީވާގި ނޫސްވެރިއެކެވެ. ދިވެހިންގެ އެތައް ބައެއްގެ ކަންފަތްތަކަށް ފަސޭހަ ރޭޑިއޯ ކޮމެންޓްރީގެ އަޑުގެ ވެރިޔާ އެވެ. އެންމެންގެ ވެސް އެކުވެރި، އެންމެނާ ގުޅޭ މިޒާޖުގެ އަހެކެވެ.\nރާއްޖޭގެ މަޝްހޫރު ކުޅިވަރު ނޫސްވެރިޔާ، އުމުރުން 28 އަހަރުގެ ސާއިދު އަހުމަދުގެ ދެ ކިޑްނީ ފެެއިލްވެފައިވާކަން އެނގުނީ ކުއްލި ގޮތަކަށެވެ. މިދިޔަ ހޮނިހިރު ދުވަހު އޭޑީކޭއަށް ސާއިދު ޑޮކްޓަރަށް ދެއްކީ އިންފެކްޝަނެއް އުފެދިގެންނެވެ. އިންފެކްޝަނަށް ފަރުވާކުރުމަށް ހެދި ޓެސްޓްތަކުން އޭނާއަށް ލިބުނީ އަޑުއަހަން އުނދަގޫ ހަބަރެކެވެ. ދެ ކިޑްނީ ފެއިލްވެ މަސައްކަތް ނުކުރާ ކަމަށް ޑޮކްޓަރު ބުނުމާ އެކު، ކިޑްނީގެ ހާއްސަ ޑޮކްޓަރަކަށް ދައްކާ ސާއިދު ވަނީ އިތުރު ޓެސްޓްތައް ވެސް ހަދައިފަ އެވެ. އިތުރު ޓެސްޓްތަކާއެކު ވެސް އޭނާއަށް ލިބުނީ ހަމަ އެއް ޖަވާބެކެވެ.\nސާއިދު ކުޅިވަރު ނޫސްވެރިކަމުގައި --- ފޮޓޯ/ މީސް މީޑިއާ\nސަންއެފްއެމް އިން 2009 ވަނަ އަހަރު ނޫސްވެރިކަމުގެ ދާއިރާ އަށް ނުކުތް ސާއިދަކީ ފުޓުބޯޅަ ކޮމެންޓްރީގައި ފާހަގަކޮށްލެވޭ އަޑެކެވެ. ހާއްސަކޮށް ރޭޑިއޯ ކޮމެންޓްރީގައި ދެވަނައެއް ނެތް ހީވާގި ނޫސްވެރިއެކެވެ. ސާއިދު ޕީއެސްއެމްއާ ގުޅުނީ 2015 ގަ އެވެ. ކުޅިވަރު ޕްރޮގްރާމްތައް ހުށަހެޅުމާއި، ހަބަރުތައް ރައްޔިތުންނަށް ފޯރުކޮށްދިނުމަށް ސާއިދު ގިނަ މަސައްކަތްތަކެއް ކުރަމުންދާ އިރު، އޭނާއަކީ ކުޅިވަރު އާއިލާއަށް މުހިއްމު ފަރާތެކެވެ. ކުރިއަށް އޮތް ވޯލްޑް ކަޕަށް ޕީއެސްއެމް އިން ގެނެސްދޭ ހާއްސަ ކަވަރޭޖުގެ މުހިއްމު މޫނެކެވެ.\nކިޑްނީ ފެއިލްވެފައިވާކަން ސާއިދުއަށް އެނގުމާއެކު އޭނާގެ ފޭސްބުކުގައި ޖެހި ސްޓެޓަސްއަކާ އެކު ގިނަ ބަޔަކަށް ސުވާލުމާކެއް ގެނުވި އިރު، އޭނާ ފޭސްބުކްގައި ޖެހީ "ސަލާމަތް ސިއްހަތެއްގައި ލެއްވުމަކީ ހާދަ ބޮޑު ނިއުމަތެއް ނޫންތޯ..." މި ސްޓެޓަސް އެވެ. އެ ސްޓެޓަސްއާ އެކު ގިނަ ބަޔަކު އޭނާގެ ޕޯސްޓަށް ކޮމެންޓް ކޮށްފައިވާ އިރު، އާއްމުންނަށް ސާއިދުގެ ހާލަތު އެނގުނީ ދެ ދުވަހެއް ކުރިންނެވެ.\nސާއިދަށް މަރާ ހަނގުރާމަ ކުރަން ޖެހިފައިވާކަން އެނގުމާއެކު މުޅި ކުޅިވަރު އާއިލާގެ އިތުރުން ސާއިދު ދަންނަ އެތައްބައެއް ފޭސްބުކާއި އެހެނިހެން މީސް މީޑިއާތަކުގައި އޭނާއަށް ހެޔޮ ދުއާކޮށް ޕޯސްޓް ކޮށްފައިވެ އެވެ. އަދި އޭނާއަށް އެހީވުމަށް ހާއްސަ ކެމްޕެއިނެއް ވެސް މިހާރު ކުރިއަށްދެ އެވެ.\nކިޑްނީގެ ފަރުވާތައް ސާއިދު ފަށައިފައިވާ އިރު، އޭނާ ބުނީ އެންމެ ބޭނުން ވަނީ އެންމެންގެ ހެޔޮ ދުއާކަމަށެވެ. ފަރުވާތައް ފެށި ނަމަވެސް ސާއިދުގެ ހާލަތުން ބޭސް އެކަނި ކައިގެން އޭނާ ރަނގަޅުވާނެ ކަމަށް ޑޮކްޓަރުން ލަފައެއް ނުކުރެ އެވެ. ކިޑްނީގެ ފަރުވާއަކީ ޑައިލިސިސް ނުވަތަ ކިޑްނީ ބަދަލު ކުރުން ކަމަށްވާ އިރު، ސާއިދު ކިޑްނީގެ ހާލަތު އިތުރަށް ބެލުމަށް އާދީއްތަ ދުވަހު ލަންކާއަށް ފުރަން ވަނީ ނިންމައިފަ އެވެ. ސާއިދު ބުނީ ލަންކާއަށް ގޮސް އިތުރު ޓެސްޓްތައް ހެދުމަށް ނިންމާފައިވާ ކަމަށާއި، ކިޑްނީ ބަދަލުކުރަން ޖެހިއްޖެ ހާލަތެއްގައި އެކަންވެސް ކުރަން ހުރި ކަމަށެވެ. އަދި މިހާރު ވެސް ގިނަ ބަޔަކު އޭނާއަށް ފޯރުކޮށްދެމުންދާ އެހީތެރިކަމަށް ސާއިދު ވަނީ ވަރަށް ބޮޑަށް ޝުކުރު އަދާކޮށްފަ އެވެ.\nސާއިދުއަށް އެހީވުމަށް ހާއްސަ ކެމްޕެއިންތައް ހިނގަމުންދާ އިރު، އޭނާއަށް އެހީވުމަށް ފުރުސަތު ވަނީ ހުޅުވާލެވިފަ އެވެ.\nރުފިޔާ އެކައުންޓް: 7701175423101\nޑޮލަރު އެކައުންޓް: 7713225362101\nސަން އެފްއިން ނޫސްވެރިކަން ފެށި ޕީއެސްއެމްގެ ޖާނަލިސްޓް ސާއިދު --- ފޮޓޯ/ މީސް މީޑިއާ\nބޭނުން ކޮންމެ އެކައުންޓަކަށް ވެސް ފައިސާ ޓްރާންސްފާ ކުރެވޭނެ އެވެ. އަންބަކާއި ތިން އަހަރުގެ ދަރިއަކު ސާއިދުގެ އެބަހުއްޓެވެ. ސާއިދުގެ ފުރާނަ ސަލާމަތް ކުރުމަށް އޭނާ ކުރަމުންދާ ހަނގުރާމައަށް ވެވެން އޮތް މިންވަރަކުން އެހީތެރިކަން ފޯރުކޮށްދެއްވާށެވެ.\nއެމްޑީޕީއަށް މަރުހަބާ ކިޔައި، މައުމޫނު ރިފޯމުން ރީތި މިސާލެއް!


Messi aai eku 22 million supporterun PSG ah\nމެސީ ރަސްމީކޮށް ޕީއެސްޖީއަށް ސޮއި ކޮށްފި ---ފޮޓޯ: ސީއެންއެން\nދުނިޔޭގެ އެންމެ މޮޅު ކުޅުންތެރިޔާގެ މަގާމު ހަ ފަހަރު ހޯދާފައިވާ މެސީ ޕެރިސް ސެއިންޓް ޖާމައިން (ޕީއެސްޖީ) އަށް ރަސްމީކޮށް ސޮއި ކޮށްފި އެވެ.\nޕީއެސްޖީއަށް މެސީ ބަދަލުވި އިރު ގިނަ އަދަދެއްގެ ސަޕޯޓަރުން ތަކެއްވެސް ވަނީ ޕީއެސްޖީއަށް ބަދަލުވެފަ އެވެ. މެސީ ޕީއެސްޖީއަށް ބަދަލުވުމުގެ ކުރިން އިންސްޓަގްރާމުގައި ޕީއެސްޖީ ފޮލޯ ކުރަނީ 19.8 މިލިއަން މީހުންނެވެ. ނަމަވެސް މިހާރު އެ އަދަދު ވަނީ 42.4 މިލިއަނަށް އަރާފަ އެވެ. މިއީ 22.6 މިލިއަނުގެ ތަފާތެކެވެ.\nމެސީ ޕީއެސްޖީއަށް ސޮއި ކުރިކަން އެކްލަބުން އަންގާފައިވަނީ ޑްރޯން ވީޑިއޯ އަކުންނެވެ. އެ ވީޑިއޯގައި މެސީ ހުންނަނީ ދަނޑުގެ މެދުރޮނގު މަތީގައި ބޯޅައެއް ހިފައިގެންނެވެ. އަދި މެސީ ލާފައި ވަނި 30 ނަންބަރު ޖާޒީ އެކެވެ.\nޕީއެސްޖީ އަށް މެސީ ބަދަލުވީ 40 މިލިއަން ޑޮލަރަށް ފްރީ ޓްރާންސްފާ އެއްގަ އެވެ.\nޕީއެސްޖީއަށް މެސީ ބަދަލުވީ ދެ އަހަރު ދުވަހުގެ އެއްބަސްވުމެއްގަ އެވެ. އަދި މެސީ ބޭނުން ވެއްޖެ ނަމަ ތިން އަހަރަށް ކޮންޓްރެކްޓްގެ މުއްދަތު އިތުރު ކުރެވޭނެ އެވެ.\nމިއީ ބާސެލޯނާ ފިޔަވައި އެހެން ކްލަބަކަށް މެސީ ކުޅޭ ފުރަތަމަ ފަހަރެވެ. މެސީގެ މުޅި ކެރިއާ އޭނަ ހޭދަކޮށްފައި ވަނީ ބާސެލޯނާގަ އެވެ. އެކާވީސް އަހަރު ބާސެލޯނާގައި ހޭދަ ކުރި އިރު އޭގެ ތެރެއިން 18 އަހަރު މެސީ ކުޅެފައި ވަނީ ބާސެލޯނާގެ ސީނިއާ ޓީމަށެވެ.\nމެސީ ބާސެލޯނާ ޕީއެސްޖީ\nމެސީ، ފްރާންސަށް ހިނގައްޖެ


#ThePressRoadhaVaahaka: Alimageh Dhiriulhumakah... | ThePress\nކުރު ވާހަކަ: އަލިމަގެއް ދިރިއުޅުމަކަށް...\n14 April 2021, 22:47\nއޮއްސެމުންދިޔަ އިރުގެ ދޯދިތައް އުޑުމަތީގައި ވި ވިލާތަކުގައި ޖައްސަމުން ދިޔަ ކުލަތަކަށް ގެއްލިފައި އިން އަސްމާގެ ހަށިގަނޑު ހަމަހިމޭން ވެފައި ވީ ނަމަވެސް، އޭނާގެ އެތެރެހަށީގައި ވަނީ ދުލުން ބަޔާން ނުކުރެވޭނޭ ފަދަ ބޮޑު ތޫފާނެކެވެ. ދުއްވާ އުޅަނދުތަކުގެ އަޑު ފަޒާގައި ވަކި ހިއްޕާލާފައި ވީ ނަމަވެސް، އަސްމާގެ ސިކުނޑި އޭނާއާ ކުރަމުން ދަނީ މުޅިން އެހެން ސަމާސާއެކެވެ. މެލޭޝިއާގެ އެހަލަބޮލި މާހައުލުގައި އަސްމާ ދިރިއުޅެމުން ދާތާ މިހާރު އަށް މަސް ވެފައި ވީ އިރުވެސް އެ ފަސްގަނޑަކީ އޭނާއަށް ބީރައްޓެހި ތަނެކެވެ.\nއޭނާގެ ޙަޤީޤީ ދިރިއުޅުމަކީ މިޔަންމާގެ ފަސްގަނޑުގައި އޭނާ ދިރިއުޅެމުން އައި ދިރިއުޅުމެވެ. އޭނާގެ ފިރިމީހާ، ސަލީމް އާއި ފަނަރައަހަރުގެ ފިރިހެން ދަރިފުޅު، އާޝިފް އާއި އެންމެ އަހަރެއްވެސް ނުފުރޭ ކުޑަކުޑަ ސަބާއާއި ސަމާއާ އެކު އުޅެމުން އައި ދިރިއުޅުމެވެ. ފައިސާ ހޯދުމަށް ސަލީމް ކުރާ މަސައްކަތަކީ މަސް ބޭނުމެވެ. ފަތިހު މަސްބާނަންގޮސް އޭނާ އެނބުރި ގެއަށް އަންނާނީ މަސްކޮޅު ވިއްކާ ނިންމައިގެން، އިރުއޮއްސޭ ފަހުންނެވެ. މަސްބާނައިގެން ލިބޭ ފައިސާ އިން ގޭގެ ބޭނުންތައް ފުއްދާލެވެއެވެ. އަސްމާ ހުންނަނީ ގޭގައި ކުދިން ބަލާށެވެ. އޭނާގެ ދަރިފުޅު، އާޝިފް އަކީ ސްކޫލުގައިވެސް ނަން ވިދާ، އަޚްލާޤު ރަނގަޅު ކުއްޖެކެވެ. އާޝިފްގެ އިތުރުން އަސްމާ އަށް ލިބިފައިވާ އެއްމާބަނޑު ދެއަންހެން ކުދިން ކަމުގައި ސަބާއާއި ސަމާއަކީ، އެގޭގެ ދިރުމެވެ. އެމީހުންނަށް ލިބިފައިވާ ތިން ކުދިންނަކީ އަސްމާއާއި ސަލީމްގެ ފުރާނައެވެ. މިޔަންމާގައި އަސްމާ ދިރިއުޅެމުން އައީ ހިތްހަމަޖެހޭ، އުފާވެރި ދިރިއުޅުމެކެވެ.\nނަމަވެސް އޭނާގެ އެއުފާވެރި ދިރިއުޅުން ކަޅުވިލާތަކަކުން ބައްދާލީ ވިސްނާވެސް ނުލާ ހުއްޓައެވެ. އޭރު ސަބާއާއި ސަމާއަށް އެންމެ ދޮޅުއަހަރެވެ. އާޝިފް އަށް ސޯޅަ އަހަރެވެ. އެއް ދުވަހަކު ސަލީމް މަހަށް ގޮސް ރޭގަނޑު ދިހައެއް ޖެހިއިރުވެސް ގެއަށް ނައުމުން ސަލީމް ހޯދުމަށްޓަކައި އޭނާގެ އެކުވެރިންތަކެއް ނިކުތެވެ. ސަލީމް އަކީ އެންމެ ލަސްވެގެންވެސް ހަތެއް ޖެހުމުގެ ކުރިން ގެއަށް އަންނަ މީހެކެވެ. އަސްމާ ހިތްނުތަނަވަސް ވެފައި ވާ ހާލު، ސަލީމް ފެންނާނެ ކަމުގެ އުންމީދުގައި ﷲއަށް ދުޢާ ކޮށްލަ ކޮށްލާ އިރުއަރަންދެން ހޭލާ ހުއްޓެވެ. ނަމަވެސް އެމީހުން އެނބުރި އައިސް އޭނާއަށް ދިން ޚަބަރުން އަސްމާ އަށް ހީވީ އޭނާގެ ފައިތިލަދަށުން ބިންގަނޑު ދެމިގެން ދިޔަ ހެންނެވެ. ހަފްތާއެއްހާ ދުވަސް ވަންދެން އެމީހުން ހުއްޓުމެއްނެތި ސަލީމް ހޯދުމަށްޓަކައި މަސައްކަތް ކުރަމުން ދިޔައެވެ. އެމީހުން ކުރި ހުރިހާ މަސައްކަތެއް ފެނަށް ދިޔައީ ސަލީމް ނުފެނުނު ތާނގައި، ސަލީމް މަސްބާނަން ދާ ބޮއްކުރާވެސް ނުފެނުމުންނެވެ. އަސްމާގެ ހިތްކުދިކުދިވިއެވެ. ގެއްލިގެން އެ ދިޔައީ އޭނާގެ ފިރިމީހާގެ އިތުރުން، ތިންކުދިންގެ ބައްޕައެކެވެ. އަމިއްލަ ހާލަތު ބަޔާން ނުކުރެވޭ ހާލު އޭނާގެ އަމިއްލަ ސިކުނޑީގެ ތެރޭގައި އޭނާ ބަންދުވިއެވެ.\n\_ކުއްލިއަކަށް ސަލީމް ގެއްލުމުން އާޝިފްއަށް ވެސް ދިޔައީ އެތަކެއް ގިނަ އަސަރުތަކެއް ކުރަމުންނެވެ. ނަމަވެސް އޭނާގެ ހިތުގެ އުދާސްތައް އޭނާ ސިއްރު ކުރަމުން ދިޔައީ އޭނާގެ އާއިލާއަށްޓަކައެވެ. އޭނާގެ ބައްޕަ އަބަދުވެސް ބުނެ އުޅެއެވެ. "އިންސާނަކަށް އެންމެ މުހިންމު އެއްޗަކީ އުންމީދާއި ހިތްވަރެވެ. އުނދަގޫ ދަނޑިވަޅުތަކުގައި އެކަމުން އަރައިގަނެވޭނެ ކަމަށް އުންމީދު ކުރާށެވެ. ދެން އެކަމުން އަރައިގަތުމަށް ހިތްވަރާ އެކީގައި މަސައްކަތް ކުރާށެވެ." ބައްޕަގެ ހަނދާން ތަކަކީ ދުވަހަކުވެސް ނުފިލާނެ ހަނދާން ތަކެކެވެ. ނަމަވެސް އޭނާވެސް ވެއްޓުނު އަނދިރި ވަޅުގަނޑުން އަރައިގަނެ ދިރިއުޅުމާއިގެން ކުރިއަށް ދާން ދަސްކުރިއެވެ. މާޒީގެ އަނދިރި ޞަފްޙާއެއްގައި ތާށިވެފައި ހުރުމުގެ ބަދަލުގައި އެ ޞަފްޙާއިން ޢިބުރަތް ލިބިގަނެގެން ކުރިއަށް ދިއުމަށް އޭނާ އަޒުމު ކަނޑައެޅިއެވެ.\nސްކޫލް ނިންމާފައި ގެއަށް އައިސް ލިބޭ ވަގުތުތަކުގައި ގޭގޭގައި މަސައްކަތް ކޮށްދީ ހަދައިގެން އާޝިފް ފައިސާ ހޯދަމުން ދިޔައެވެ. އެ ލިބޭ ފައިސާއިން ގޭތެރޭގެ ޚަރަދުތައް ބަލަހައްޓާފައި އެތިކޮޅެއް ފޮރުވަމުން ދިޔައެވެ. އޭނާ ފޮރުވަމުން ދިޔަ ފައިސާއިން އޭނާގެ މަންމައަށް ފަހާފޮށްޓަކާއި ފެހުމަށް ބޭނުންވާނެ އެހެނިހެން ސާމާނުތައްވެސް ހޯދައިދިނެވެ. އާޝިފް ހޯދައިދިން އެއްޗެހި ބޭނުންކޮށްގެން އަސްމާ މީހުންނަށް އެއްޗެހި ފަހައިދީގެން ފައިސާ ހޯދަން ފެށިއެވެ. އަސްމާއާއި އާޝިފްގެ ބުރަ މަސައްކަތުން އެއާއިލާގެ ދިރިއުޅުން ނަގާ ކޮޅަށް ޖެހިއެވެ. ދޮޅުއަހަރެއްހާ ދުވަހު އެމީހުން އުފާވެރިކަމާ އެކީ ހޭދަކުރިއެވެ. ނަމަވެސް އަނެއްކާވެސް އެމީހުންގެ ދިރިއުޅުން ބަނަކޮށްލީ އަސްމާގެ ހިތް ކޮށާ، ކުދިކުދި ކުރަމުންނެވެ.\nއެދުވަސްވަރަކީ މިޔަންމާގެ ސަރުކާރާއި ރޮހިންޖާ މުސްލިމުންނާއި ދޭތެރޭގައި އޮތް ހަމަނުޖެހުން އެންމެ ބޮޑުވި ދުވަސްކޮޅެވެ. އަސްމާ އޭނާގެ ދެއަންހެންކުދިން އޭނާގެ އެކުވެރި، ފާތިމާއާ ހަވާލުކޮށްފައި ދިޔައީ އޭނާ ފަހާފައިވާ ހެދުމެއް ހަވާލު ކުރަންވެގެންނެވެ. އޭރު އާޝިފް އުޅެނީ ޖެހިގެން ހުރި ގޭގައި ފަންކާއެއް ހަރުކޮށްދޭން ވެގެންނެވެ. އެދުވަހު އަސްމާ ދިޔައީ އެނބުރި އަންނައިރު އޭނާގެ މުޅިދިރިއުޅުން އަނދާއަޅިއަށް ވެދާނެކަމަށް ހީކޮށްގެންނެއް ނޫނެވެ. ނަމަވެސް އޭނާ އެނބުރި އައި އިރު ފެނުނު މަންޒަރުން އޭނާގެ ލޯމައްޗަށް އަނދިރިވިހެން ހީވިއެވެ. އެ ހިސާބުގަނޑުގައި ހުރި ގެތަކެއްގައި އަލިފާން ރޯވެފައި ހުރި އިރު އޭގެ ތެރޭގައި އޭނާގެ ގެވެސް ހިމެނިގެން ދިޔައެވެ. މަގުމަތީގައި ފާތިމާ އަސްމާގެ ދެކުދިން ގޮވައިގެން ހުރިއިރު އަސްމާގެ ދެލޯ ހޯދަމުން ދިޔައީ އާޝިފްއެވެ. އޭރު އެތާނގައި ހަރަކާތްތެރިވަމުން ދިޔަ ސިފައިން ދިޔައީ އާންމުންނަށް ހަމަލާ ދެމުންނެވެ. ލެއިން ތަތްތެޅިފައިވާ ހާލު ބިންމަތީގައި އޮތް އާޝިފް ފެނުމުން އޭނާއަށް ދުވެފައިގޮސް އާޝިފްގެ ގައިގައި އޮޅުލައިގަނެވުނެވެ. އާޝިފް ނޭވާ ނުލާކަން އިނގުމުން އޭނާއަށް ދުނިޔެ ހުއްޓުނުކަހަލަ އިހުސާސެއް ކުރެވުނެވެ. އަޑުން އަޑުނަގާ ރޮއެ، އެހީއަކަށް އެދި އާދޭސް ކުރެވުނު ނަމަވެސް އޭނާއަށް އެހީވާނެ މީހަކު ނައެވެ. އޭނާގެ އާދޭހުގެ އަޑު ފަޒާގެ ތެރެއަށް އޮބިގެން ދިޔައީ އެތައް ބައެއްގެ ރުއިމުގެ އަޑާވެސް އެއްކޮށެވެ. އެންމެންވެސް ވަނީ އެއްހާލެއްގައެވެ. އެތަކެއް ލެއާއި ދާއޮހޮރުވައިގެން މީހުން ބިނާކުރަމުން އައި ދިރިއުޅުން ތަޅާ ސުންނާފަތި ކުރަމުން އައި ސިފައިންގެ ހިތުގައި ރަހުމެއްނެތެވެ. ކުޑަކުދިންގެ ކުރިމަތީގައި އެކުދިންގެ މައިންބަފައިން މަރަމުން ދިޔައިރު އެކުދިންގެ ހިތުގައި އެޅޭނީ ކިހާވަރެއްގެ ރެނދެއް ކަމެއް އެމީހުންނަކަށް ނުވިސްނެެއެވެ. ކުށެއް ނެތް ޅަދަރިންގެ ކަރަށް ފިތާ ބާރުކުރަމުން ދިޔަ އިރު އެ ނިވާލެވެނީ މަޔަކާއި ބަފައެއްގެ އުންމީދުގެ ހުޅުކޮޅުކަމެއް އެމީހުންނަކަށް ނޭނގެއެވެ. މުޅި ހިސާބުގައި ވި ދުން، ވަށއިގެން ވި މާހައުލު ބަނަކުރަމުން ދިޔައީ އެތައް ބައެއްގެ ދިރިއުޅުމާވެސް އެކީގައެވެ.\nއެދުވަހު ސިފައިން އެތަނުން ދިޔައިރު އެތައްބައެއްގެ ދިރިއުޅުން ވަނީ އެފުއް މިފުށަށް ޖެހިފައެވެ. އެތައް ބަޔަކު ދާނެ ވަކިތަނެއް ނެތި ބިކަވި އިރު، އެތައް ބައެއްގެ ފުރާނަ ވަނީ ގެއްލިފައެވެ. ކުރިއަށް އޮތް ތާނގައި ލިބިދާނެ އަނިޔާއަކުން ސަލާމަތް ވުމަށްޓަކައި އެތައް ބަޔަކު ބަންގްލަދޭޝް، ތައިލޭންޑް އަދި މެލޭޝިއާއަށް ދިރިއުޅުން ބަދަލުކުރި އިރު އަސްމާ ހިމެނުނީ މެލޭޝިއާއަށް ދިޔަ މީހުންގެ ތެރޭގައެވެ.\nއަސްމާއަށް އޭނާގެ މާޒީގެ ޞަފްޙާތަކުގެ ތެރެއިން ނިކުމެވުނީ ސަބާގެ ރުއިމުގެ އަޑަށެވެ. ސަބާއާއި ސަމާ ބާއްވާފައި އޮތް އެނދާއި ދިމާލަށް އަސްމާއަށް ދެވުނީ ދުވެފައި ކަހަލަ ގޮތަކަށެވެ. އެނދުމަތީގައި އިށީނދެލައިގެން ސަބާ ރޯން އިންއިރު ދެލޯ ބޮޑުކޮށްގެން ސަބާއާ ދިމާލަށް ބަލަހައްޓައިގެން ސަމާ އޮތެވެ. އެ ފުއްކޮޅެއް ފަދަ ދެކުދިން ފެނުމާ އެކު އަސްމާގެ ތުންފަތްމައްޗަށް ވެރިވީ ހިނިތުން ވުމެކެވެ. އެނދުގެ މަގަތުގައި އިށީނދެ، ސަބާ އޭނާގެ އުނގުމައްޗަށް ލުމަށް ފަހު އެ ތުއްތު ދަރިފުޅު މަސަލަސް ކުރަން ފެށިއެވެ. އިރުކޮޅެއް ފަހުން ސަބާއަށް އަނެއްކާވެސް ނިދުނެވެ. ސަބާ އެނދުމަތީގައި ބާއްވާފައި ބަލާލި އިރު ސަމާއަށް ވެސް އޮތީ ނިދިފައެވެ. ނިދީގެ ފުން އާލަމުގެ ތެރެއަށް ގެނބިފައި އޮތް ސަމާއާއި ސަބާއަށް ބަލަހައްޓައިގެން އަސްމާ އިންއިރު އޭނާގެ ދެލޮލުން ފެންނަނީ ލޯތްބާއި ކުލުނެވެ. އެ ކުޑަކުޑަ ދެ ފުރާނައަކީ އޭނާގެ ހިތްވަރެވެ. އަނެއްކާވެސް އޭނާގެ ދިރިއުޅުން ކޮޅަށް ޖެހޭތޯ އޭނާ އެ މަސައްކަތް ކުރަނީ އެ ދެކުދިންނަށްޓަކައެވެ. ކުރިއަށް އޮތް ތާނގައި އޭނާއާ ދިމާވާނެ ފުރުސަތުތަކާއި ހުރަސްތަކެއް މިހާރު އޭނާއަކަށް ވަޒަނެއް ނުކުރެވޭނެއެވެ. ނަމަވެސް އިރު ފަރުދާ ކުރާ ކަޅުވިލާވިލާތައްވެސް އިސާހިތަކު ކެހިގެން ހިނގައިދާނެއެވެ. އޭރުން އަނެއްކާވެސް އިރު އުޑުމަތީގައި ރަސްކަން ކުރަން ފަށާނެއެވެ. ކޮންމެ ވިއްސާރަ ގަނޑަކާވެސް އަސްމާ ކުރިމަތިލާނީ ދެން އުޑުމަތިން ފެންނާނެ ވިއްސާރަދުނި ހޯދުމުގެ ނިޔަތުގައެވެ.\nމިއީ "ދަ ޕްރެސް" އިން ހުޅުވާލި ރޯދަ ކުރުވާހަކަ މުބާރާތަށް އަލީޝާ އަޙުމަދު ޢަބްދުއްޝުކޫރު / ގ.ރެޑްކޮރަލް ފޮނުވާފައި ވާހަކައެކެވެ.\nLast updated on 20 Jun 2021, 12:58. Article was published on 14 Apr 2021, 22:47


SunOnline: Fini Moosumaa eku mai Airport jet thakun furenee\nފިނި މޫސުމާ އެކު މައި އެއާޕޯޓް ޖެޓްތަކުން ފުރެނީ\n26 Oct 2020, 13:55\nވީއައިއޭގައި ޕްރައިވެޓް ޖެޓުތަކެއް ޕާކުކޮށްފައި --- ފޮޓޯ: އެމްއޭސީއެލް\nކޮވިޑް19 އާއި ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު، ޖުލައި 15 ގައި ބޯޑަރު އަލުން ހުޅުވާލިފަހުން ވެލާނާ އިންޓަނޭޝަނަލް އެއާޕޯޓަށް އަންނަ ޗާޓަރު ފްލައިޓުތަކާ، ޕްރައިވެޓް ޖެޓުތަކުގެ އަދަދު އިތުރުވާން ފަށައިފި އެވެ.\nވެލާނާ އިންޓަނޭޝަނަލް އެއާޕޯޓު ހިންގާ އެމްއޭސީއެލް އިން ބުނީ ފާއިތުވި ހަތަރު މަސް ތެރޭ ވީއައިއޭ އަށް އައިސްފައިވާ ޕްރައިވެޓް ޖެޓުތަކާއި، ޗާޓަރު ފްލައިޓުތަކުގެ އަދަދު މަހުން މަހަށް އިތުރުވާން ފަށާފައިވާ ކަމަށެވެ.\nއެމްއޭސީއެލް އިން އާންމުކޮށްފައިވާ ތަފާސް ހިސާބު -- ފޮޓޯ: އެމްއޭސީއެލް\nއެމްއޭސީއެލްގެ ތަފާސް ހިސާބުތަކަށް ބަލާއިރު ޖުލައި މަހު 28 ޗާޓަރު/ޕްރައިވެޓް ޖެޓު އައިސްފައިވާއިރު، އޮގަސްޓުމަހު 59 ފްލައިޓު އައިސްފައިވެ އެވެ. ސެޕްޓެމްބަރު މަހު 60 ޗާޓާރު/ޕްރައިވެޓް ޖެޓު އައި އިރު މިމަހުގެ މިހާތަނަށް 126 ޖެޓު/ޗާޓަރު އައިސްފައިވެ އެވެ.\nރާއްޖެ އަންނަ ފަތުރުވެރިންގެ އަދަދުވެސް މަހުން މަހަށް އިތުރުވަމުންދާއިރު، ރާއްޖެ އަންނަ ޝެޑިއުލް ފްލައިޓުތަކުގެ އަދަދުވެސް ދަނީ އިތުރުވަމުންނެވެ.\nފިނިމޫސުމާ ދިމާކޮށް މިހާރު ރާއްޖެ އަންނަ ބައެއް އެއާލައިންތަކުން ދަތުރު އިތުރު ކުރަން ނިންމާފައިވާއިރު އާ އެއާލައިންތަކުންވެސް ރާއްޖެއަށް ދަތުރު ފަށަން ވަނީ ނިންމައިފަ އެވެ.\nމާފަރު އިންޓަނޭޝަނަލް އެއާޕޯޓަށް ޖައްސާ ޕްރައިވެޓް ޖެޓުތަކުގެ އަދަދުވެސް ދަނީ އިތުރުވަމުންނެވެ.\nބޯޑަރު ހުޅުވާލިފަހުން 72،000 އަށްވުރެ ގިނަ ފަތުރުވެރިން\nވީއައިއޭ އަކީ ހިލޭ އެޅެން އޮތްތަނެއް: ނަޝީދު\nބިމު ކުލި ބަލައިގަތުން ކައުންސިލްތަކަށް


ސްޕެޝަލް އެޑިއުކޭޝަން (ސެން)\nJ-274959, J-326653, J-326652\nJ-263237, J326654, J-321029, J-263218\nގުރައިދޫ ސްކޫލް، ކ.ގުރައިދޫ\nގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލްވާގޮތަށްދެވޭ ޓައިމްޓޭބަލާ އެއްގޮތަށް ކިޔަވައިދިނުން.\nސްކީމް އޮފް ވޯރކާއި ލެސަން ޕްލޭނާއި ދުވަހުން ދުވަހަށް ކިޔަވައިދިނުމަށް ބޭނުންވާ ވަސީލަތްތައް ތައްޔާރު ކުރުމާއި އެތަކެތި ބޭނުން ކުރުމާއި އެތަކެއްޗަށް ގެންނަންޖެހޭ ބަދަލުތައް ގެނައުން.\nޤައުމީ މަންހަޖުގެ މައިގަނޑު ޤާބިލިއްޔަތުތައް ކުދިންނަށް ލިބެމުންދާކަން ކަށަވަރު ކުރުމާއި އަދި ޤާބިލިއްޔަތުތަކާއި އެއްގޮތަށް ދަރިވަރުން ޢަމަލުކުރަމުންދާކަން ކަށަވަރު ކުރުން.\nކުލާސްރޫމްގެ މާހައުލަކީ ކުދިން ޝައުޤުވެރިކަމާއެކު އުނގެނޭ އުފެއްދުންތެރި މާހައުލަކަށް ހެދުމަށް މަސައްކަތްކުރުން. އަދި ކުލާސްރޫމްގެ ސާފުތާހިރުކަމަށް ދަރިވަރުންނަށް ބާރުއެޅުމާއި އެޑިޔުކޭޝަނަލް ސެޓަޕެއް ކުލާސްރޫމުގައި ގާއިމްކުރުން.\nރިލީފް ގަޑި ނެގުމަށް އެދިއްޖެނަމަ ދަރިވަރުންނަށް ފައިދާ ގޮތެއްގެމަތިން އެގަޑިއެއް ނެގުން.\nއެކްސްޓްރާ ކުލާސްތަކާއި، އެންރިޗްމެންޓް ޕްރޮގުރާމްތަކާއި އަދި ރިމީޑިއަލް ޕްރޮގުރާމްތައް ކުރިޔަށް ގެންދިއުން.\nކިޔަވައިދިނުމާ އަދި އިތުރު ޙަރަކާތްތަކާގުޅޭ ގޮތުން ހުށައަޅަންޖެހޭ ތަކެއްޗާއި މަސައްކަތްތައް ވަގުތައް ކުރުން.\nކުލާހުގައާއި ކުލާހުން ބޭރުގައި ދަރިވަރުންގެ އަޚްލާޤީ ކަންތައްތައް ޑިސިޕްލިން ޕޮލިސީއާ އެއްގޮތްވާގޮތުގެމަތިން ބެލެހެއްޓުމާއެކު ޚާއްޞަކޮށް އަޚުލާޤީ މައްސަލަތަކުގެ ރެކޯޑްތައް ޤަވާޢިދުން ބެލެހެއްޓުން.\nމިނިސްޓްރީ އޮފް އެޑިޔުކޭޝަނާއި އަދި ސްކޫލުގެ އެސެސްމެންޓް ޕޮލިސީގައިވާގޮތަށް ގަވާޢިދުން ދަރިވަރުންގެ ފެންވަރު ވަޒަންކުރަމުންގެންދިޔުން.\nކިޔަވައިދޭ މާއްދާގެ އެސެސްމެންޓްތަކާ، ޔުނިޓް ޓެސްޓްތަކާ، ޓާމް ޓެސްޓް ޕޭޕަރ އަދި މިނޫންވެސް ދަރިވަރުންނަށް ޙާސިލްވި މިންވަރު ނުވަތަ ކުރިއެރުން ވަޒަންކުރުމަށް ކުރަންޖެހޭ މަސައްކަތްތައް ފަރުވާތެރިކަމާއެކު ކުރުން.\nދަރިވަރުން ޙާސިލްކުރާ މިންވަރާއި ކުރިއެރުމުގެ ރެކޯޑްތައް ބެލެހެއްޓުމާއި، ގަވާޢިދުން ތައްޔާރުކުރަންޖެހޭ އެންމެހާ ރިޕޯރޓްތައް ތައްޔާރުކުރުން.\nކުލާސް ހާޟިރީ، ކުލާސް ރެކޯޑްފަދަ ފުރިހަމަކުރަންޖެހޭ އެންމެހާރެކޯޑްތައް ޤަވާޢިދުންފުރިހަމަކޮށް ބެލެހެއްޓުން.\nޕޭރެންޓް ޓީޗަރ މީޓިންގ ތަކުގައި ބައިވެރިވުމާއި ދަރިވަރުންގެ ކިޔެވުމާއި ގުޅޭގޮތުން އަމިއްލައަށް އިސްނަގައިގެން ވީހާވެސް ގިނަގިނައިން ބެލެނިވެރިންނަށް މަޢުލޫމާތު ދިނުން.\nސްކޫލުން ބާއްވާ ސްޓާފް މީޓިންގތަކާއި ކޯޑިނޭޝަން މީޓިންގ، ބެލެނިވެރިންގެ މީޓިންގތަކާއި މިނޫނަސް ޓީޗަރެއްގެ ޙައިސިއްޔަތުން ބައިވެރިވެލެއްވުމަށް ސްކޫލުން އަންގާ ބައްދަލުވުންތަކުގައި ބައިވެރިވުން.\nއަހަރުތެރޭގައި ކުރިޔަށްގެންދިއުމަށް ރޭވިފައިވާ އިތުރުޙަރަކާތްތަކާއި އެކިއެކި މުނާޞަބަތުތައް ފާހަގަކުރުމުގައި ލީޑިންޓީޗަރުންނާއި އެހަރަކާތެއް ކޯޑިނޭޓްކުރައްވާ ފަރާތަކުން ހަމަޖައްސަވާގޮތެއްގެމަތިން ހަރަކާތްތެރިވުން.\nމުވައްޒަފު ނިސްބަތްވާ ހައުސް / ކުލަބުފަދަ އިތުރުޙަރަކާތްތައް ހިންގުމުގައި އެބޭފުޅެއްގެ ޤާބިލުކަން ހުރި އެންމެ މަތީ ދަރަޖައެއްގައި އެހީތެރިވެ ކާމިޔާބީއަށް މަސައްކަތް ކުރެއްވުން.\nސްކޫލާ ދަރިވަރުންގެ ކުރިއެރުމަށް އަދި މުވައްޒަފުންގެ އެއްބައިވަންތަކަމަށް ސްކޫލުން ރާވާ ހަރަކާތްތަކާއި މަސައްކަތްތަކުގައި ބައިވެރިވުމަށް އެދިއްޖެނަމަ، އެމަސައްކަތުގައި ބައިވެރިވެ، އެއްބާރުލުން ދިނުން.\nސްކޫލުގެ ފަރާތުން އިންތިޒާމްކުރާ ޕްރޮފެޝަނަލް ޑިވެލޮޕްމަންޓް ޚަރަކާތްތަކުގައި ބައިވެރިވުން.\nކިޔަވައިދޭ މާއްދާއާއި ގުޅޭގޮތުން އިތުރު މުއްސަދިކަމެއް (ރިސޯސް) ބޭނުންވާ ޙާލަތުގައި ސްކޫލުގެ ވެރިންގެ ލަފަޔާއި އިރުޝާދުގެ މަތިން އެފަދަ ކަންތައްތަކުގައި ޙަރަކާތްތެރިވެ ދައުރެއް އަދާކުރުން.\nމުދައްރިސުންގެ ފަންނީ ޤާބިލްކަން އިތުރުކުރުމަށް މިނިސްޓްރީ އޮފް އެޑިޔުކޭޝަނާއި ދާއިރާގެ މުއައްސަސާތަކުން ބާއްވާ ޚަރަކާތްތަކުގައި ބައިވެރިވުމަށް ލިބޭ ފުރުޞަތުތަކުގައި ބައިވެރިވުން.\nކޮންޓެކްޓް ގަޑީގެ ގޮތުގައި މަދުވެގެން ހަފްތާއަކު 35 މިނިޓްގެ 25 އާ 30 އާ ދެމެދުގެ ގަޑި ނުވަތަ 45 މިނިޓްގެ 20 އާ ދެމެދުގެ ގަޑި ނެގުން.\nސްކޫލުން ދަންނަވާ ބައްދަލުވުންތަކާ ޙަރަކާތްތަކުގައި ބައިވެރިވުން.\nއިސްވެދިޔަ ކަންތައްތަކުގެ އިތުރަށް ޚާއްޞަ ގޮތެއްގައި ހަވާލުކުރެވޭ ސްކޫލުގެ މަސައްކަތްތަކުގައި، އަދި ކުއްލިގޮތެއްގައި ހަވާލުކުރެވޭ އަވަސް ކަންތައްތަކުގައި ކަމާގުޅޭ މުވައްޒަފުން އެދިލައްވާގޮތުގެ މަތިން އެކަންކަން ފުރިހަމަކޮށްދެއްވުމަށް އެހީތެރިވުން.\n1 ގަޑިއިރަށް ދެވޭނެ އުޖޫރައިގެ މިނަވަރު\nމި ވަޒީފާއަށް އެންމެ ޤާބިލް ފަރާތެއް ހޮވުމަށް ބެލޭނެ ކަންތައްތައް ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަޑުތަކާއި އުޞޫލުތައް 2021 (ދެވަނަ އިޞްލާޙު) ގެ 12 ވަނަ ނަންބަރުގައި ހިމަނާފައިވާނެއެވެ.\nއަސާސީ ޝަރުތަށްވުރެ އިތުރަށް ލިބިފައިވާ ތަޢުލީމް\nކޯ ނުވަތަ ޕްރިފަރޑް ޑިސިޕްލިންއާ ގުޅޭ ސަނަދަށް ދެވޭ ޕޮއިންޓް\nއެސެސްމަންޓް (އިމްތިޙާނު ނުވަތަ ޕްރެކްޓިކަލް )\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުންނާއި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.)\n3. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ (މުއްދަތު ހަމަވެފައިވީ ނަމަވެސް) ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް. ނުވަތަ އައި.ޑީ. ކާޑު ގެއްލިފައިވާ ނަމަ، އެ ފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓް ނުވަތަ ޑްރައިވިންގ ލައިސަންސް.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓުގެ ކޮޕީ؛ ނުވަތަ: ސެޓްފިކެޓު ނެތް ހާލަތްތަކުގައި، ކޯސް ފުރިހަމަކުރިކަމުގެ ލިޔުމުގެ ކޮޕީއާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެސެސްމެންޓް ރިޕޯރޓްގެ ކޮޕީ އަދި ޓްރާންސްކްރިޕްޓްގެ ކޮޕީ\n(ށ) ސިވިލް ސަރވިސްގެ ތަޖުރިބާގެ ތެރެއިން http://myaccount.csc.gov.mv/ އިން ފެންނަން ނެތް ތަޖުރިބާގެ މުއްދަތުތައް ހާމަކޮށްދިނުމުގެ ގޮތުން އަދާކޮށްފައިވާ ވަޒީފާ އަދި ވަޒީފާ ގެ މުއްދާތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ބ) ދަޢުލަތުގެއުވައިލައިފައިވާ އިދާރާއެއްގައި، ނުވަތަ އުވާލައިފައިވާ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި، ނުވަތަ އުވާލައިފައިވާ ޤައުމީ ނުވަތަ ބައިނަލްއަޤްވާމީ ޖަމިއްޔާ/ޖަމާއަތެއްގައި މަސައްކަތްކޮށްފައިވާ ނަމަ، އަދާކޮށްފައިވާ ވަޒީފާ އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ލިބެންނެތް ނަމަ، ރެކްރޫޓްމަންޓް އުޞޫލުގެ ޖަދުވަލު 8 ގައިވާ "ވަޒީފާއަށް އެދޭ ފަރާތުގެ ރެފެރެންސް ޗެކް ފޯމް"\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޮގަސްޓް 03 ވާ އަންގާރަ ދުވަހުގެ 13:00 ގެ ކުރިން، ކ.ގުރައިދޫ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2021އޮގަސްޓް 04 ވާ ބުދަ ދުވަހު ކ.ގުރައިދޫ ސްކޫލް ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640574 އަށެވެ. އީ-މެއިލް ކުރާނީ [email protected] އަށެވެ.\nސުންގަޑި: 03 އޮގަސްޓް 2021 1300


Thoofaan "Gulab" India Ah Araane Kamuge Inzaaru - Vaguthu\nރާއްޖެއާ ދުރުން ބޭ އޮފް ބެންގާލްގެ ހުޅަނގު އުތުރުގައި އުފެދިފައިވާ "ގުލާބު" ތޫފާން އިންޑިއާގެ ބައެއް ސަރަހައްދުތަކަށް އަރާނެ ކަމުގެ އިންޒާރު ދީފިއެވެ.\n"ގުލާބު" ތޫފާން އިންޑިއާގެ ބައެއް ސަރަހައްދުތަކަށް އަރާނެ ކަމަށް ބޭރުގެ މީޑިއާތަކުން ރިޕޯޓް ކޮށްފައިވަނީ މިއަދުގެ ހަވީރުގެ ވަގުތެއްގައެވެ. ރާއްޖޭގެ މޫސުމާއި ބެހޭ ގައުމީ އިދާރާ (މެޓް) އިން ބުނެފައިވަނީ މި ތޫފާން ހުޅަނގަށް ދަތުރުކޮށް މިރޭގެ ވަގުތެއްގައި އިންޑިއާގެ އިރުމަތީ އައްސޭރި ހުރަސް ކުރާނެ ކަމަށެވެ. އެހެން ކަމުން އެސަރަހައްދުތަކަށް ވަނީ ރަތް ސަމާލު ނެރެފައެވެ.\nސެޕްޓެމްބަރު މަހުގެ ތެރޭގައި އިންޑިއާއަށް އާއްމު ގޮތެއްގައި ތޫފާން ނާރައެވެ. ނަމަވެސް މިހާރު އުފެދިފައިވާ ތޫފާން އެގައުމުގެ ބައެއް ސަރަހައްދުތަކަށް އަރާނެ ކަމަށް ވަނީ ބުނެފައެވެ. މި ތޫފާން އަރާނެ ކަމަށް ބެލެވިފައިވަނީ އުތުރު އަބްދްރާ އަށާއި އޮޑިޝާގެ ދެކުނު ސަރަހައްދަށެވެ.\nމި ތޫފާނުގެ ސަބަބުން އިންޑިއާގެ މޫސުމާ ބެހޭ އިދާރާ (އައިއެމްޑީ) އިން ވަނީ، ގަޑިއަކު 95 ކިލޯމީޓަރު ބާރު މިނުގައި ވައިޖެހުން އެކަށީގެން ވާ ކަމުގެ އިންޒާރު ވެސް ދީފައެވެ.\nއައިއެމްޑީއިން ބުނީ، ބޭ އޮފް ބެންގޯލް ސަރަހައްދުގައި އުފެދުނު ވަރުގަދަ ޑިޕްރެޝަން، ތޫފާނަކަށް ބަދަލުވީ ހޮނިހިރު ދުވަހުގެ މެންދުރު ފަހުގެ ވަގުތެއްގައި ކަމަށް ބުނެފައެވެ. މި ތޫފާން މިރޭގެ ވަގުތެއްގައި ގެއްލިގެން ހިނގައިދާނެ ކަމަށް ބެލެވޭ ކަމަށް ވެސް އައިއެމްޑީއިން ވަނީ ބުނެފައެވެ.\nއައިއެމްޑީއިން ވަނީ ތޫފާން "ގުލާބު" ގެ ސަބަބުން ބައެއް ސަރަހައްދުތަކުގައި ފެންބޮޑުވުމުގެ ހާދިސާތަކާއި އެނޫން ވެސް ގެއްލުން ދެނިވި ހާދިސާތައް ހިނގުން އެކަށީގެންވާ ކަމުގެ އިންޒާރު ވެސް ދީފައެވެ.


އުމުރަށް ތިޔަނަމުގައި……………(ހަތަރު ވަނަބައި) – Esfiya\nހަވީރުގެ ކުޅިވަރުތައް ނިމިއްޖެއެވެ. “ރަޝް މިރޭ އަނަންވީނު އަހަރުންގެއަށް ކާން؟” ހަލީނާ އަރަޝްއަށް ރޭގަނޑުގެ ކެއުމަކަށް ދައުވަތުދިނެވެ. “ގަޑިއެއް ބުނެބަލަ . އޭރުންނެއްނު އިނގޭނީ ދާން. ” އަރަޝް ޖަަވާބުގައި ބުންޏެވެ. “މިރޭ އައްގަޑިބައި.” ހަލީނާ ވަރަށަ ލަދުރަކިކަމާއެކު ބުނެފައި ބާރުބާރަށް ގެއާއި ދިމާއަށް ހިނގައިގަތެވެ. ބޯޅަދަނޑުމަގު އޮބުމަށްފަހު ހަލީނާ ދައްވައިގަތީ ބުރީގަ އަލިފާންރޯވެގެން މީހަކު ދުވާހައިބާރަށްށެވެ.\nހަލީނާގެއަށް އައިސް ވަންއިރު ހަލީނާގެ މަންމައާއި ބައްޕަ ގޭ ދޮރޯށިދޮށުގައި ހުރި ޖޯލިފަތީގައި ތިއްބެވެ. ހަލީނާ ދިޔަގޮތައްގޮސް ވަނީ ބަދިގެއަށެވެ. “ހަލީމާ ނިކަން ދޭބަލަ އެމަންޖެ ކީއްތޯ ކުރަނީ ބަލަން. އަދި އަހައްޗޭ މިޔަދުގެ ބައްދަލުވުމުގެ ވާހަކަ. އެވާހަކައަށް ފަހު ބުނާތި އަހަރެން ވަރަށް ބޮޑު ވާހަކައެއް ދައްކަން އެބައޮތް ވާހަކަ.” ހަލީނާގެ ބައްޕަ ނާޝިދު ހަލީމާގާތު ބުންޏެވެ. “މަށަށް ޔަޤީން ހުރިހާކަމެއްވެސް ރަނގަޅަށްކަންވާނީ. އެއީފަހެ އަހަރުމެންގެ ދަރިއެއްވީޔަ.” ހަލީމާ ގެއަށްވަނަން ޖޯލިފަތިން ތެދުވަމުން ބުންޏެވެ.\n“ދަރިފުޅާ ބަދިގޭގަ ކީއްތި ކުރަނީ؟؟.” ހަލީނާ އަވަދިނެތި ކެއްކުމުގައި މަސައްކަތް ކުރާތީ ހަލީމާ އަހައިލިއެވެ. “މަންމަ މަޑު . މި ބަތް ކޮޅު ކައްކަން އުދާފަ. ” ހަލީނާ މަސައްކަތްކުރާލެއް ބުރަކަމުން އޭނާގެ މަންމައަށް ވަރަށް ކުރު ޖަވާބެއް ދިނެވެ. ބަތް ކައްކަން އުނދުނަށް ތެލި ބޭންދުމަށްފަހު އުނދުންރޯކޮށްފިއެވެ. “އާހް. މަންމާ އޯލް ހަމަ އޯކޭ. އެއީ ހަލީ އިންތިޒާރު ކުރަމުންދާ މީހަކީ. މިއަދު ކައިވެންޏަށް ހުށައަޅައިފި. ހަލީބުނީ މަންމަމެން ގަބޫލީޔާއޭ. ” ހަލީނާ މިއަދު ކަންތައް ހިނގި ގޮތުގެ ހުލާސާއެއް ކިޔައިދިނެވެ. “ބައްޕަ ބުނި ދަރިފުޅާއި ވާހަކައެއް ދައްކަން ބޭނުން ވާހަކަ.” ހަލީމާ ބުންޏެވެ. ” ކޮބާ ބައްޕަ؟ އައީ ދޯ. އާން ބައްޕަ ކައިރިއަށް މިދަނީ. މަންމަ ވަރަށް މީރުކޮށް ރިހަކޮޅެއް ކައްކަދެއްޗޭ. އަދި ބަތް ކޮޅަށްވެސް ބަލައިލާތި. އެސޮރު އަންނާނެ އައްގަޑިބައިގަ ކާން.”ހަލީނާ އޭނާގެ ބައްޕައާއި ވާހަކަ ދައްކަން ދަމުން އޭނާގެ މަންމަގާތު ބުންޏެވެ.\n“ދަރިފުޅާ ހަލީނާ. މަންމަ ބުނި ދަރިފުޅު ކުއްޖަކާ ގުޅެން ބޭނުންވާ ވާހަކަ. އެސޮރު ކޮބައިތަ. ” ނާޝިދު ހަލީނާ ގާތު ސުވާލު ކުރިއެވެ. “ބައްޕާ. އެއީ ދެވަނައެއްނޫން އަޅުގަނޑު މީގެ ފަސް އަހަރު ކުރިންވެސް އިންތިޒާރުކުރަމުންއަންނަ މީހަކީ.” ހަލީނާ ވަރަށް ކުރުކޮށް ޖަވާބުދިނެވެ. “އެހެންވީމަ ކޮންއިރަކު ދަރިފުޅު ކައިވެނި ކުރަން ނިންމީ؟.” ނާޝިދު ހަލީނާއަށް މި ސުވާލު ކުރުމުން ހަލީނާ އިސް އުފުލައިލުމަށްފަހު ހީނލި އެވެ. “މިފަހަރު ނުގޮސް މަޑުކުރަންވީ. މިމަންޖެ ދެވާފަ ދެން މަހަށް ދާނީ. ” ނާޝިދު ސަމާސާކޮލުމަށް ހަލީނާއާއި ދިމާއަށް ބުންޏެވެ. “އަސްލުތަ ބައްޕާ.” ހަލީނާ އުފަލުންގޮސް ބުންޏެވެ. “އެކަމަކު ބައްޕަގެ އެބައޮތް ޝަރުތު ތަކެއް . މި ޝަރުތުތައް އެސޮރާ ހިއްސާ ކުރާނީ. ” ނާޝިދު ބުންޏެވެ. ގަޑިން އައްގަޑިބައި ވެއްޖެއެވެ.\n“ނާހިދޫ ސަލާންގޮވާބަލަ. މަށަކަށް ނުކެރޭނެ ޔަޤީން ބަފާބެ އިލޮށިފަތިން ޝޮޓެއް އަޅާނެ. ނޫނީ މައިޓު އެޓޮމިކް ބޮމެއް ވައްޓާލަފާނެ. ” އަރަޝް ހަލީނާމެން ގެއަށް ވަންނަން ބިރުން ހުރެ ނާހިދު ގާތު މިހަކަލަ ކޫސަނީ ވާހަކަ ދައްކައެވެ. “ކޮބާ ދެކުދިން ވަންނަންވީނު ދޯ. މަށެއްނޫޅެން އިލޮށިފަތިން ޝޮޓު އަޅާކަށް. އަދި ކަލޯގެ މައިދައިތަ ވެސް ބޮމެއްނާޅާނެ. ބިރުނުގަނޭ .” ނާޝިދު ކައިރީގަހުރި ފިހާރައިން ކޯކު ފުޅިއެއްގަންނަން ގޮސް އައި ވަގުތު ނާހިދާއި އަރަޝް އޭދޮރު މަތީ ހުތުމުން ބުންޏެވެ.\nކައިނިމިއްޖެއެވެ. “ދުފަންވީނު؟” އަރަޝް ކައިރީގަ ނާހިދު ބުންޏެވެ. “އޭއި ސޮރާ ނިކަން އައިސް މި އުނދޯލީގައި ޖައްސައިލަބަލަ. ވަރަށް މުހިއްމު ވާހަކައެއް ދައްކަން.” ނާޝިދު އަރަޝް އަށް ގޮވުމަށްފަހު ބުންޏެވެ. “އާދެ ލައްބަ. އަޅުގަނޑު ބޭނުން މިގޭ ހަލީނާއާއި ކައިވެނި ކުރަން. ” އަރަޝް ވަރަށް ޖެހިލުންވެފަ ހުންނަފާޑަކަށް އިނދެފައި ބުންޏެވެ. “ބަލަ ސޮރާ އަޅުގަނޑު ބަޅުގަނޑު ފަހުން. މަށަށްވެސް އިނގޭ ކަލޯ މިގޭ ހަލީނާއާއި ގުޅުންއޮންނަތާ ފަސްއަހަރު ވެއްޖެކަން. އަދި އެވަރުންނެއް ނުނިމޭނެ ދޯ. ކައިވެންޏެއްވީޔަ. ކަލޯގެ އާއިލާގެ ރަހުން ބޭނުންވާނެ ދޯ. މިގޭ މީހުންނާއި މި އާއިލާއިން ރުހި ޤަބޫލުވެއްޖައިމު. ” ނާޝިދު އޭނާ ބޭނުންވާ ޝަރުތު ތަކުން ޝަރުތެއް ބުންޏެވެ.\n“ހަލޯ މަންމާ. މުޅި އާއިލާ ގޮވައިގެން ރަޝް ހުރި ރަށަށް އަންނަން ފުރާ. މިހާރު ލޯންޗުގަ ފުރާ އޭރުން މިރޭ ދަންވަރު އާދެވޭނީ.” އަރަޝް އަވަހަށް އޭނާގެ މަންމައަށް ގުޅުމަށްފަހު އޭނާ މިހާރު ހުރި ރަށަށް އައުމަށް ބުންޏެވެ. “ދަރިފުޅާ ރަޝް. ކޮންގެއަކުތަ ތި ހުރީ؟ މަންމަމެން މިތިބީ މަންމަމެންގެ ވަރަށްގާތް ރައްޓެއްސެގެ ގޭގައި. ނާހިދުގެ ފޯނެއް އައި ހަވީރު ހަތަރެއްޖަހަނިކޮށް. އޭނަ ބުނީ ދަރިފުޅު އިންނަން އުޅޭ ވާހަކަ. އެހެންވެ އަވަހިއްޔާ އަވަހަށް މިރަށަށް އައީ މުޅި އާއިލާ ގޮވައިގެން. ދަރިފުޅު އާދޭ ފަންގި ކެފޭ ކުރިމައްޗަށް. އެތާ ކުރިމަތީގަ ހުރި ގޭގަ މަންމަމެން މިތިބީ. ” އަރަޝްގެ މަންމަ ޖަވާބުގައި ބުންޏެވެ. އަދި އެއަށްފަހު އޭނާ ފޯނު ކޯލު ކަނޑައިލިއެވެ.\n“ހަލީގެ ބައްޕާ ކޮބައިތަ ފަންގި ހޮޓާ އިންނަ ތަނަކީ؟ ” އަރަޝް ނާޝިދާއި ސުވާލު ކުރިއެވެ. “މިގޭ ދޮރުމަތީ ކުރިމައްޗަށް އެހުރީ. ގަސްތަކެއްހެދިފަ ނާމާން ވައްތަރަކަށް އެ ހުރީ އެ ކެފޭ. ” ނާޝިދު އަރަޝްއަށް އެ ކެފޭ ހުރިތަން ކިޔައި ދިނެވެ. ” ހަލީގެ ބައްޕާ މިގެއަށް މާލެއިން ބަޔަކު އައިސްތަ އުޅެނީ؟” އަނެއްކާވެސް އަރަޝް ސުވާލު ކުރިއެވެ. ” އާން. އެއީ އަހަރެންގެ ވަރަށްގާތް ރަހުމަތްތެރިއެއް. މަސްވެރިކަމުގެ ވިޔަފާރީގެ ޕާރޓުނަރު. ” ނާޝިދު ޖަވާބުގައި ބުންޏެވެ.\nއަރަޝްއަށް އޭނާގެ މަންމަ ގުޅަން ފަށައިފި އެވެ. “ދަރިފުޅާ އުނދޯލިން ތެދުވެފަ ކަނާއަތަށް ބަލާލަބަލަ.” އަރަޝްގެމަންމަ ބުންޏެވެ. “މަންމާ ” އަރަޝްއަށް އޭނާގެ މަންމަ ފެނިފަ އެހެން ބުނެވުނެވެ. “ނާޝިދޫ އަވަހަށް މި ދެކުދިން ދެވަމާ!! އަހަރުމެން ރުހި ގަބޫލު.”އަރަޝްގެ މަންމަ ބުންޏެވެ. އެރޭގައި ދައްކަންވެފައިހުރި ހުރިހާ ވާހަކައެއް ނިމުނެވެ. އަރަޝް އާއި ނާހިދު ދިޔައީ އެކުދިން އުޅޭ ގެއަށްށެވެ. ހަލީނާވެސް އަވަސް އަވަހަށް ކޮޓަރިއަށް ގޮސްވަނެވެ. އަރަޝްވެސް ގެއަށް ދެވުމާއެކު އޭނާ އާއި ނާހިދު ނިދާ ކޮޓަރިއަށް ވަދެއްޖެއެވެ.\nއަނެއްދުވަހުގެ އިރު އަރައިގެން ދިޔައިރުވެސް ހަލީނާ އަދި އަރަޝްގެ ލޮލައް ނިންޖެއްނައިސް ތިއްބައެވެ. “ހަލީ. ކޮބާ ރެޑީ ވޭ ތިންމުގޯލި މުބާރާތައް.” ސިނާ ހަލީނާގެ ކޮޓަރި ދޮރުގައި ތަޅަމުން ބުންޏެވެ. “ކޮބާ އެންމެން ހަމަވެއްޖެ؟” ހަލީނާ ކޮޓަރިން ނުކުނަމުން ބުންޏެވެ. “ޔާ. އެންމެން ހަމަވެއްޖެ. ހަލީ އެކަނި މަދުވަނީ.” ސިނާ ޖަވާބުގައި ބުންޏެވެ. “ހަލީ އަހަރުންގެ ޓީމުގެ ނަމަކީ ކޮބައިތަ؟. ޔޫތަށްގޮސް އެހީމަ ބުނީ ކޮންމެ ޓީމެއްގެވެސް ކައްޕިއަށް ކަން ނަން އިގޭނީ. އެމީހުން ނުވެސް ބުންޏޭ. ވަރަށް ފޫހިވި އެގަޑީގަ.” ޢަރުޝި ބުންޏެވެ. ” އަހަރުމެންމީ ބުރިކޮއްޓިން. ވަރަށް މަޖާނަންތަކެއް މިފަހަރު ޓީމުތަކަށް ކިޔަނީ ވެސް. ދެކުނުހުޅަނގު އަވަށު ޓީމަށް ކިޔަނީ ގަންޖިފަރާސް. މެދު އަވަށު ޓީމަށް ކިޔަނީ އިޝްޤީ. އުތުރުއިރު އަވަށާއި އުތުރުހުޅަނގު އަވަށު ޓީމު އެއް ޓީމެއްގެ ގޮތުގައި ނިކުންނާނެ. އެޓީމަށް ކިޔަނީ އަދި މާ ފައްކާ ނަމެއް. ފޮޑިޖަހާ ގުރޫޕު.” ހަލީނާ އޭނާ ކުޅޭ ޓީމާއިއެކު ދަނޑަށް ދަމުން މި ވާހަކަތައް ހެމުން ހެމުން އެންމެނަށް ކިޔައި ދިނެވެ.\n“ހުރިހާ ޓީމުތައް ހަމަވެއްޖެ؟. ފޮޑިޖަހާ ގުރޫޕު, ގަންޖިފަރާސް, އިޝްޤީ, ބުރިކޮއްޓިން . މިއިން ކޮންމެ ޓީމަކުންވެސް އެއްކުޅުންތެރިއެއް ސުޓޭޖު ސަރަހައްދަށް އައިސް މެޗު ޝެޑިއުލް ގެންދެވުން އެދެން.” ހުރިހާ ޓީމެއް ހަމަވުމުން މުބާރާތް އިންތިޒާމުކުރާ ފަރާތުން ގޮވިއެވެ. ފުރަތަމަ މެޗުގައި ބައްދަލުކުރީ އިޝްޤީ އަދި ގަންޖިފަރާސްއެވެ. މިމެޗު ކާމިޔާބުކުރީ އިޝްޤީންނެވެ.ދެވަނަމެޗުގައި ބައްދަލުކުރީ ފޮޑިޖަހާ ގުރޫޕާއި ބުރިކޮއްޓިންނެވެ. މި މެޗުން ބުރިކޮއްޓިން މޮޅުވީ ވަރަށް ބޮޑުނަތީޖާއަކުންނެވެ. ތިންވަނަ މެޗުގައި ބައްދަލު ކުރީ އިޝްޤީ އާއި ފޮޑިޖަހާ ގުރޫޕެވެ. މި މެޗުން މޮޅުވީ އިޝްޤީއެވެ. ހަތަރުވަނަ މެޗުގައި ބުރިކޮއްޓިންނާއި ގަންޖިފަރާސް ބައްދަލުކުރިއެވެ. މި މެޗުވެސް ކާމިޔާބު ކުރީ ބުރިކޮއްޓިންނެވެ. ފަސްވަނަ މެޗުގައި ބުރިކޮއްޓިން މޮޅުވީ އިޝްޤީ ބަލިކުރުމަށްފަހު ފައިނަލަށް ގޮހެވެ. ހަވަނަ މެޗު ކާމިޔާބު ކުރީ ގަންޖިފަރާސް ބަލިކޮށް ފޮޑިޖަހާ ގުރޫޕުންނެވެ. ފައިނަލުގައި ފޮޑިޖަހާ އަދި ބުރިކޮއްޓި ކުޅުމަށް ވަނީ ހަމަޖެހިފައެވެ.\nފައިނަލްމެޗު ކާމިޔާބު ކުރީ ބުރިކޮއްޓިންނެވެ. ތިންމުގޯލި މުބާރާތުގެ ތަށި މިލްކު ކޮށްގެންނެވެ. ރަށުގައި އީދުގެ ކުޅިވަރުތައް މެދުނުކެނޑި ދެދުވަސް ވަންދެން ކުރިއަށް ދިޔައެވެ. އީދު ނިމިއްޖެއެވެ. ” ހުސައިން ނާޝިދު މިއަދު މެންދުރުކުރި ކޯޓަށް ހާޒިރުވުމަށް އެދެން.” ކޯޓުގެ މީހަކު ހަލީނާމެން ގެއަށް އައިސް މިހެން ބުންޏެވެ. ހަފުތާއެއްގެ ތެރޭގައި ހަލީނާމެން ކައިވެނި ކޮށްފިއެވެ. މި ދެކުދިންގެ ކޯސް ފެށެން ތިންމަސް އިތުރަށް އޮތީތީ މި ދެކުދިންނިންމީ ރަށުގައި މަޑު ކުރާށެވެ.\nފަސްވަނަބައި މާދަމާގެ ވަގުތެއްގައި………………\nvarah rythi..but haadha dhuvas kohfa. anyways dhn oh bai avahah up koadheythi\nDon’t get enough time to write\ndhn best of luck\nme first dhww yayy!!\nmee haadha avas avahah upvaa story ekey\nParteh aima kureege part thah kiyaalan ihah mijehenee konvaahaka eh tho balaalan\nMi koacheh.. miyakun eyeh miyeh neygun\nAsluves dho. Foohikamaaaaa eve. Sodgraded\nwht is this???? foohi gadeh…\nMihaa gina duvus kohfa vaahaka up kuraathee kureebaiga vaanuvaaeh neyge foohi kiyaahitheh nuvey\nMaadhamaa5vana bai up kureveyne\nDhen haadha hadi vaahaka dhakkaafa mihunnany\nV reethi vaahaka . …… but very short..\nKuryge part ga bunefa ebain4vana bai 01/09/16 ga upload vaane kamah. Mee kihineh vaa kamehbaa. Miadhakee 10/09/16. So bunaa dhuvahah up nukureveythy aslu kiyuntherin kiyaahih nuvaane kahnneynge. And mifaharu mi part ves upload miv v dhuvas fahun kahnneynge. Itsabig request vaahaka maa gina dhuvas nukoh upload kohdhinun. Understand vey buzy dhuvas kolhu ves ahnnaanekan. But muhaa lasvma mahsalayaky. So hope u will think and findasolution for this. And mi story v salhi and thafaathu story eh. Good luck writer ?\nMi vahakaiga beynun kuraaa baeh basthah kamaku nudhey…varh hadi egothah basthah beynun kuraaathy\nheevany lai nuganegen ulheyhen.. vr avas aruvaalaafa… dhen vr hadi basthah beynun kohffa hurey…\nLol meewes waahaaka ehtha… Meega waanuwaa eh neynge.. Waahaka liyah neyngi liyanee keehkurahtha ????????mihaa hadi waahaka eh adhi mi mnt ga nukiyah\n?????????????????????????????????????????????????????????cheereedi vvvvvvvvvvvvvv hadi\nHaadha avas aruvaalaafa miothy… ?\nmi koahcheh ? ishqi,burikohtti n fodi jahaa group oo..lols ??\nCharacter takah kiaa nan hadaan netumun first part vx kian jehunee\nAsl vaahaka kiyaafa nuvaane comment kuraakah hadi ey kiyaafa..dhera vaane dhw..ehmen nuvaane dhw ehvareh..kohme meehak ves balaane dhw emyhakah liyevey ehme furihama ehkohliyeveytho..asl esfiyage admin jeheyne ekahala comment thah aeema rep kuran..vrh dhera kameh dhw asl…\naslu hadi v ma hadi vaahakaebunanee\nekam vx comment kuraa iru improve kuran support dhey fadha gothakah comment kurevidhaane kanneynge dhw.\nTo the readers of my story\nބިރުވެރި ލޯބި April 24, 2017\nބޭނުންވަނީ ޔާރާ… 15 (ފަހުބައި ޕަރޓް 1)\nހިތާމަ އެހެނިހެން ލޯބި June 12, 2018\nލޯބި June 19, 2013\nކައިރީގައި އެހެނަސް.. ދުރުގައި… 8\nހިތާމަ ލޯބި April 5, 2020


Natheejaa komme gothakah dhekkiyas coalition sarukaaru dhemi onnaane: Raees | Mihaaru\nކުރީގެ އަޑި ޕާކް ސަރަހައްދުގައި ބޭއްވި އެމްޑީޕީގެ ޖަލްސާގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ. --- ފޮޓޯ: ހުސެއިން ވަހީދު/ މިހާރު\nނަތީޖާ ކޮންމެ ގޮތަކަށް ދެއްކިޔަސް ކޯލިޝަން ސަރުކާރު ދެމިއޮންނާނެ: ރައީސް\n07 އެޕްރީލް 2019 - 15:50 57 comments\nއިއްޔެ ބޭއްވި ރައްޔިތުންގެ މަޖިލިހުގެ އިންތިޚާބުގައި ނަތީޖާ ނުކުތް ގޮތުން، އެމްޑީޕީން ބޮޑު ކާމިޔާބެއް ހޯދިޔަސް ސަރުކާރު ކޯލިޝަނަށް ވާނެ ގެއްލުމެއް ނެތް ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nމަޖިލިހުގެ 87 ދާއިރާއަކަށް މެމްބަރުން ހޮވުމަށް ބޭއްވި އިންތިޚާބުގެ ވަގުތީ ނަތީޖާ ދައްކާ ގޮތުގައި، ސަރުކާރު ކޯލިޝަންގެ އެންމެ ބޮޑު ޕާޓީ އެމްޑީޕީ އަށް 68 ގޮނޑި ލިބެ އެވެ. މިއީ މަޖިލީހުގެ ތާރީޚުގައި މިހާ ގިނަ އަދަދެއްގެ ގޮނޑި އެއް ޕާޓީއަކުން ނެގި ފުރަތަމަ ފަހަރެވެ.\nރައީސް ނެރުއްވި ބަޔާނެއްގައި ވިދާޅުވީ އިންތިޚާބުގައި އެންމެ ބޮޑު ކާމިޔާބީއެއް ލިބުނީ ދިވެހިންނަށް ކަމަށެވެ. އަދި މަޖިލިސް އިންތިޚާބުގެ ހުރިހާ ކަމެއް ރާއްޖޭގެ އެކިކަންކޮޅުތަކުގައި އަމާންކަމާއި އޮމާންކަމާ އެކީގައި ކުރިއަށް ދިއުމަކީ ވެސް ލިބިވަޑައިގަތް ކާމިޔާބެއް ކަމަށް އެމަނިކުފާނު ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ކުރީގެ ރައީސް އަބްދުﷲ ޔާމީންގެ ވެރިކަމުގައި ރައްޔިތުންނަށް ދިިން ގެއްލުންތަކާ ދެކޮޅަށް ނުކުމެ، ކާމިޔާބު ހޯދި ކޯލިޝަންގެ ޕާޓީތަކުގެ ލީޑަރުންގެ މަތިން ހަނދާނެއް ނުނެތެ އެވެ. އަދި އެ ލީޑަރުންނާ އެކު އަދިވެސް މަސައްކަތްޕުޅު ކުރައްވާނެ ކަމުގެ ޔަގީންކަން އެމަނިކުފާނު ދެއްވި އެވެ.\n"އަޅުގަނޑު (ސަރުކާރު ކޯލިޝަންގެ) ލީޑަރުންނާ އެކުގައި ދެމިހުރެ، ރައްޔިތުންނަށް ކޮށްދޭން ބުނި ކަންކަން ފުރިހަމަކޮށްދިނުމަށް މަސައްކަތް ކުރާނަން،" ރައީސް ވިދާޅުވި އެވެ.\nރައީސްގެ ބަޔާނުގައި ވަނީ އިންތިޚާބު ކާމިޔާބު ކުރެއްވި ހުރިހާ ކެންޑިޑޭޓުންނަށް މަރުހަބާ ވިދާޅުވެފަ އެވެ. ހާއްސަކޮށް، އެމަނިކުފާނު ނިސްބަތްވެވަޑައިގަންނަވާ އެމްޑީޕީ އަށް މަރުހަބާ ވިދާޅުވި އެވެ.\nރައްޔިތުންނަށް ފުރިހަމަކޮށްދިނުމަށް ކަންކަން ކުރި ކަން ފާހަގަކުރައްވައި ރައީސް ވިދާޅުވީ ދައުލަތުގެ މުއައްސަސާތައް ޑިމޮކްރަޓިކް ހަމަތަކުގެ މަތިން ހިންގުމުގައި އަދިވެސް ގޮންޖެހުންތައް ހުރި ކަމަށެވެ. އަދި ރައްޔިތުންނަށް އަސާސީ ހިދުމަތްތައް ފޯރުކޮށްދޭން ހުރި ކަން ވެސް އެމަނިކުފާނު ފާހަގަކުރެއްވި އެވެ.\nރައްޔިތުންގެ މަޖިލިހުގެ އިންތިޚާބުގައި ރާއްޖޭގެ ތިން ސިޓީގެ 25 ގޮނޑީގެ ތެރެއިިން އެންމެ ގޮނޑިއެއް ފިޔަވައި ހުރިހާ ގޮނޑިއެއް އެމްޑީޕީން ވަނީ ކާމިޔާބުކޮށްފަ އެވެ. ވަގުތީ ނަތީޖާއިން ދައްކާ ގޮތުން އެމްޑީޕީ އަށް ގެއްލެނީ މާލެ ސިޓީގެ ވިލިމާލެ ގޮނޑި އެކަންޏެވެ. އެގޮތުން މާލޭގެ ބާކީ ހުރި 14 ގޮނޑި އާއި އައްޑޫ ސިޓީގެ ހަތް ގޮނޑި އާއި ފުވައްމުލަކު ސިޓީގެ ތިން ގޮނޑި ކާމިިޔާބުކުރީ އެމްޑީޕީންނެވެ.\nސަރުކާރު ކޯލިޝަންގައި ހިމެނޭ ޕާޓީތަކުގެ ތެރެއިން ޖުމްހޫރީ ޕާޓީ އަށް ލިބިފައި ވަނީ އެންމެ ހައެއްކަ ގޮނޑި އެވެ. އަދާލަތު ޕާޓީ އަށް އެއްވެސް ގޮނޑިއެއް ލިބިފައެއް ނުވެ އެވެ. އަދި ކުރީގެ ރައީސް މައުމޫން އަބްދުލްގައްޔޫމްގެ ތާއީދާއެކު ނުކުތް އެއްވެސް ކެންޑިޑޭޓަކަށް ވެސް އިންތިޚާބު ކާމިޔާބެއް ނުކުރެވުނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް މަޖިލީހުގެ މެމްބަރުން ރައީސް އިބްރާހިމް މުހައްމަދު ސޯލިހް އިމްރާން އަބްދުﷲ، ހޯމް މިނިސްޓަރު ރައްޔިތުންގެ މަޖިލީހުގެ އިންތިޚާބު 2019\nއެކުގައި ވާދަކުރުމަށް ކުރިއެރުން ވަނީ ލިބިފައި: ރައީސް


Boahiyaavahi kamah 500 milion rufiyaage lui loanu\nރަށްރަށުގެ ބޯހިޔާވަހިކަމަށް 500 މިލިއަން ރުފިޔާގެ ލުއިލޯނު ދެނީ\nއައްޑޫސިޓީގައި އަޅާފައިވާ ހައުސިން ޔުނިޓުތަކެއް\nއަތޮޅުތަކުގެ ބޯހިޔާވަހި ކަމަށް 500 މިލިއަން ރުފިޔާގެ ލުއި ލޯނު ދޭން ސަރުކާރުން ނިންމައިފި އެވެ.\nލޯކަލް ކައުންސިލް އިންތިހާބުގެ ކެމްޕޭނަށް ރޭ ބޭއްވި އެމްޑީޕީގެ ހަރަކާތުގައި ރައީސް އިބްރާހިމް މުހައްމަދު ސޯލިހު ވިދާޅުވީ ބޯހިޔާވަހިކަން މުޅި ރާއްޖެއަށް ފޯރު ކޮށްދިނޭން ޕްލޭނެއް އެބައޮތް ކަމަށެވެ. އަދި އެކަމަށް ފައިސާ ވެސް ކަނޑައަޅާފައިވާ ކަމަށެވެ.\n"އަޅުގަނޑުމެން މި އަންދާޒާކުރަނީ ގާތް ގަނޑަކަށް 500 މިލިއަން ރުފިޔާވަރުލުމަށް ފަހު ކޮންމެ ރަަށަކަށް ލުއި ލޯނެއްގެ ގޮތުގައި އެކަން ކުރިއަށް ގެންދަން" ރައީސް ވިދާޅުވި އެވެ.\nއެ ލޯންތައް ދޫކުރަން ފަށާނެ މުއްދަތާއި އެކަމުގައި ގެންގުޅޭނެ އެއްވެސް އުސޫލެއްގެ ތަފްސީލް ރައީސް ނުދެއްވަ އެވެ.\nރަށްރަށުގެ ބޯހިޔާވަހި ކަމަށް ރައީސް އާ އުއްމީދެއް ދެއްވިއިރު ރަށްރަށުގައި ހުރި އަމިއްލަ ގޯތިތަކުގައި ހައުސިން ޔުނިޓް އިމާރާތް ކުރުމަށް އެދޭ ފަރާތްތަަކުން ޝައުގުވެރިކަން ފާޅު ކުރުމަށް މި ސަރުކާރުގެ ކުރީކޮޅު ހުޅުވާވެސް ލިއެވެ. ނަމަވެސް އެކަން އެއްވެސް ކޮޅެއްގައި ނުޖެހެ އެވެ. އަދި ފަހުން ހައުސިން މިނިސްޓަރު މުހައްމަދު އަސްލަމް ވިދާޅުވީ ހައުސިން ޔުނިޓްތައް އިމާރާތްކުރަން ޝައުގުވެރިންކަން ފާޅުކުރަން ހުޅުވާލީ ހަމައެކަނި ޑިމާންޑަށް ބެލުމުގެ ގޮތުން ކަމަށެވެ.\nރައީސް ސޯލިހްގެ ރިޔާސީ ވައުދުތަކުގެ ތެރެއިން އެންމެ މުހިންމު ވައުދުތަކުގެ ތެރޭގައި ބޯހިޔާވަހިކަން ފޯރުކޮށްދިނުން ހިމެނެ އެވެ. ނަމަވެސް އެކަމަށް އެކަށީގެންވާ މަސައްކަތެއް ނުކުރާ ކަމަށް ބުނެ އެތައް ބައެއްގެ ފާޑުކިޔުން ވަނީ އަމާޒުވެފަ އެވެ. އެންމެ ފަހުން ފްލެޓްތައް ދިންއިރު ބައެއް ކެޓަގަރީތަކުން ދިން ފްލެޓްތައް އަތުލުމާއި ވަރަށް ދަތި ހާލުގައި އުޅޭ މީހުންނަށްވެސް ފްލެޓް ނުލިބުމުން އެތައް ބައެއްގެ ނުރުހުން ސަރުކާރަށް ވަނީ އަމާޒުވެފަ އެވެ.\nރައީސް އިބްރާހިމް މުހައްމަދު ސޯލިހު ބޯހިޔާވަހިކަން ލާމެހޭ ރަށްތައް + ހަތެއް\nތަރަައްގީގެ މަރުކަޒަކަށް ކުޑަހުވަދޫ ވާނެ: ރައީސް


Olympics gai Raajjeyge dhidha ufulaanee Nabaa aai Mubaal - vNews.mv\nރާއްޖޭގެ ދިދަ އުފުލާނެ ދެ އެތްލީޓުން އެމްއޯސީގެ ރައީސް އާއިއެކު- ފޮޓޯ:- އެމްއޯސީ\nއޮލިމްޕިކްސްގައި ރާއްޖޭގެ ދިދަ އުފުލާނީ ނަބާ އާއި މުބާލް\nއައްފާން މުހައްމަދު 22 July 2021, 18:37\nމިމަހު ފަށާ ޓޯކިޔޯ އޮލިމްޕިކްސްގެ ހުޅުވުމުގެ ރަސްމިއްޔާތުގައި ރާއްޖޭގެ ދިދަ އުފުލުމުގެ ޝަރަފު ބެޑްމިންޓަން ތަރި ފާތިމަތު ނަބާހާ އަބްދުލް ރައްޒާގް (ނަބާ) އާއި ފެތުންތެރިޔާ މުބާލް އައްޒާމް އަށް ދީފިއެވެ.\nމި ފަހަރުގެ އޮލިމްޕިކްސްގައި މުޅިން އަލަށް ދިދަ އުފުލުގެ ފުރުސަތު އަންހެން އެތުލީޓަކާއި ފިރިހެން އެތުލީޓަކަށް ދޭން އިންޓަނޭޝަން އޮލިމްޕިކް ކޮމިޓީ (އައިއޯސީ) އިން ނިންމީ މިންތީގެ ހަމަހަމަކަމަށް ތާއީދުކުރުމުގެ ގޮތުންނެވެ.\nނަބާ އަދި މުބާލް އާއި ދިދަ ހަވާލު ކޮށްފައިވަނީ ބުރާސްފަތި ދުވަހު ޓޯކިޔޯގައި ހުންނަ އޮލިމްޕިކް އެތްލީޓްސް ވިލެޖުގައި ބޭއްވި ހަފްލާއެއްގައެވެ. މި ދެ އެތްލީޓުންނާއި ދިވެހި ދިދަ ހަވާލު ކޮށްދެއްވީ ރާއްޖޭގެ އޮލިމްޕިކްސް ކޮމިޓީ (އެމްއޯސީ) ގެ ރައީސް މުޙައްމަދު އަބްދުލް ސައްތާރު (ޗަމްޕީ) އެވެ.\nމިފަހަރުގެ އޮލިމްޕިކްސްގައި ރާއްޖެއިން ވާދަކުރާނީ ހަތަރު އެތްލީޓެކެވެ. އެއީ ރާއްޖޭގެ އެންމެ ބާރު ދުވުންތެރިޔާ ހަސަން ސާއިދާއި، ހުޅުވުމުގެ ރަސްމިއްޔާތުގައި ދިވެހި ދިދަ އުފުލާ ނަބާ އާއި މުބާލްގެ އިތުރުން ފެތުންތެރިޔާ އައިޝަތު ސާޖިނާއެވެ. މުބާރާތުގައި ވާދަކުރާ ރާއްޖޭގެ ކޮންޓިންޖެންޓް ވަނީ އާދިއްތަ ދުވަހުގެ ހެނދުނު ޖަޕާނަށް ފުރާފައެވެ.\nއޮލިމްޕިކްސްގައި ރާއްޖޭން ވާދަކުރާ ކޮންޓިންޖެންޓުގެ ޗެފް ޑި މިޝަނަރަށް ހަމަޖައްސާފައިވަނީ އެތުލެޓިކްސް އެސޯސިއޭޝަން އޮފް މޯލްޑިވްސްގެ ޖެނެރަލް ސެކްރެޓަރީ އަޙްމަދު މުންތަގިމް (މުންތޭ) އެވެ.\nހުކުރު ދުވަހުން ފެށިގެން އޮގަސްޓް މަހުގެ އަށްވަނަ ދުވަހުގެ ނިޔަލަށް އޮލިމްޕިކްސް ބާއްވާއިރު، މިއީ މިދިޔަ އަހަރުގެ ގޭމްސްއެވެ. މި އަހަރަށް ގޭމްސް ފަސްކުރަން އައިއޯސީން ނިންމީ ކޮވިޑް-19 އާ ގުޅިގެންނެވެ.\nމޯލްޑިވްސް އޮލިމްޕިކް ކޮމިޓީ ކުޅިވަރު ޓޯކިއޯ އޮލިމްޕިކްސް ފާތިމަތު ނަބާހާ އަބްދުލް ރައްޒާގް


SunOnline:4masvee iruves MRM ah soi hama nuvey!\nހަތަރު މަސްވީއިރުވެސް މައުމޫންގެ ޕާޓީ ރަޖިސްޓްރީ ކުރެވޭ ވަރަށް މެންބަރުން ހަމަނުވޭ\nއެމްއާރުއެމްއަށް މެމްބަރުން ވެއްދުމަށް ފޯމް ފުރުމުގެ މަސައްކަތްތައް ކުރިއަށް ދަނީ --- ފައިލް ފޮޓޯ: ޔުމްނާ މައުމޫން\nކުރީގެ ރައީސް މައުމޫން އަބްދުލްގައްޔޫމްގެ މޯލްޑިވްސް ރިފޯމް މޫވްމަންޓް (އެމްއާރުއެމް) އުފެއްދުމަށް އިލެކްޝަންސް ކޮމިޝަނުން ހުއްދަ ދިން ފަހުން ހަތަރު މަސްވީއިރުވެސް އެ ޕާޓީ ރަޖިސްޓްރީ ކުރަން ހުށަހަޅާފައި ނުވާކަން ހާމަވެއްޖެ އެވެ.\nއެ ޕާޓީ އުފެއްދުމަށް ކުރަން ޖެހޭ މަސައްކަތްތައް ކުރުމުގެ ހުއްދަ އީސީއިން އެ ޕާޓީއަށް ދީފައި ވަނީ، މިދިޔަ ފެބުރުއަރީ 19 ވަނަ ދުވަހު އެވެ. އެހެން ކަމުން އެ ހުއްދަ ދިން ފަހުން މިއަދާ ހަމަޔަށް ހަތަރު މަހާއި ތިން ހަފްތާ މިވަނީ ވެފަ އެވެ.\nއިލެކްޝަންސް ކޮމިޝަންގެ މެންބަރު އަދި ތަރުޖަމާން އަހުމަދު އަކުރަމް ވިދާޅުވީ އެމްއާރުއެމް ރަޖިސްޓްރީ ކުރުމަށް ހުށަހަޅަން ޖެހޭ މެންބަޝިޕް ފޯމްތައް މިވީހާ ދުވަހުވެސް އެ ޕާޓީއިން އަދި ކޮމިޝަނަށް ހުށަހަޅާފައި ނުވާ ކަމަށެވެ.\nއެ ޕާޓީއަށް މެންބަރުން ހޯދުމަށް އެންދެރިމާގޭގައި އެ ޕާޓީގެ އޮފީހެއް ހަދައިގެން ކުރިއަށް ގެންދިޔަ އެވެ. އެހެން ނަމަވެސް އެ މަސައްކަތް ދިޔަ ހިސާބެއް ސާފުވާ ގޮތެއް ނުވި އެވެ.\nއެޕާޓީ ރަޖިސްޓްރީ ކުރުމުގެ މަރުހަލާ ގޮސްފައިވާ ހިސާބެއް ސާފުކުރުމަށް އެމްއާރުއެމްގެ ތަރުޖަމާން ތަޒްމީލް އަބްދުއްސަމަދަށް ވެސް ފޯން ކުރުމުން އޭނާ ޖަވާބެއް ނުދެއްވި އެވެ. އަދި އެ ހަރަކާތުގެ ސެކްރެޓަރީ ޖެނެރަލް އަބްދުލް އަލީމް ވެސް އެ ސުވާލަށް ޖަވާބެއް ނުދެއްވި އެވެ.\nނަމަވެސް އެނގިފައިވާ ގޮތުގައި އެ ޕާޓީ ރަޖިސްޓްރީ ކުރަން އަދި ހުށަނޭޅިގެން އުޅެނީ ރެޖިސްޓްރޭޝަނަށް ބޭނުންވާ އަދަދަށް އަދި ސޮއި ހަމަނުކުރެވޭތީ އެވެ. އަދި އެކަން ލަސްވަނީ އިދާރީ ބައެއް މައްސަލަތައް އުޅޭތީ ކަމަށްވެސް އެނގިފައިވެ އެވެ.\nސިޔާސީ ޕާޓީތަކާ ބެހޭ ގާނޫނު ބުނާ ގޮތުން، ޕާޓީއެއް ރަޖިސްޓްރީ ކުރަން 3،000 މެންބަރުންގެ ސޮއި ހުށަހަޅަން ޖެހެ އެވެ. އަދި އެ ފޯމްތައް ހުށަހަޅާތާ ގިނަވެގެން ތިން މަސް ދުވަހުގެ ތެރޭގައި އީސީއިން އެ ފޯމްތައް ރިވިއުކޮށް ވަކި އެއްޗެއް އެ ފަރާތަށް އަންގަން ޖެހެ އެވެ. އަދި ހުށަހެޅި ފޯމުތަކުގައި މައްސަލައެއް ދިމާވެއްޖެ ނަމަ، އެކަންކަން ރަނގަޅުކުރަން ގިނަވެގެން އިތުރު ތިން މަސްދުވަސް އެ ފަރާތަކަށް ދޭން ޖެހެ އެވެ.\nއެ ފޯމްތައް ހުށަހެޅުމުން ޕާޓީ އުފެއްދުމުގެ ޖަލްސާ ބާއްވަން އީސީއިން ހުއްދަދޭނެ އެވެ. އަދި އެ ޖަލްސާއަށް ފަހު އެ ޕާޓީއެއް ޕާޓީތަކުގެ ދަފުތަރުގައި ރަޖިސްޓްރީކޮށްދޭނެ އެވެ.\nރައީސް މައުމޫން އެމްއާރުއެމްގެ ނަމުގައި އާ ޕާޓީއެއް އުފައްދަން ނިންމަވައި އެ މަސައްކަތް ފެއްޓެވީ، އެމަނިކުފާނު އުފެއްދެވި ޕީޕީއެމްގެ ރައީސްކަމުން އެމަނިކުފާނު ބޭރު ކުރި މައްސަލައިގައ، އެ ނިިންމުން ސައްހަ ނޫން ކަމަށް ކޯޓްތަކަށް ހުށަހެޅި މައްސަލަ ކާމިޔާބު ނުވުމުން އެވެ.


ބިދޭސީން ތިބޭތީ މާރުކޭޓުގެ 50 ގޮޅިއެއް ބަންދުކޮށްފި\nބިދޭސީން ތިބޭތީ މާރުކޭޓުގެ 50 ގޮޅިއެއް ބަންދުކޮށް ޖޫރިމަނާކޮށްފި\n23 ޖޫން 2022 - 15:03 2\nލޭ ލޯކަލް މާރުކޭޓުގައި ހިންގާ ގޮޅިއެއް-- ފޮޓޯ: އަދަދު\nބިދޭސީން ގޮޅިތަކުގައި ބެހެއްޓުން މަނާ ކޮށްފައި ވަނިކޮށް ބިދޭސީން ބޭތިއްބުމުން ލޯކަލް މާރްކޭޓާއި ދަތުރުވެރިންގެ މާރްކޭޓުން 50 ގޮޅި ބަންދުކޮށް ޖޫރިމަނާ ކޮށްފި އެވެ.\nބިދޭސީން މާރުކޭޓްތަކުގެ ގޮޅިތަކުގައި މޭވާ އާއި ތަރުކާރީ ފަދަ ތަކެތި ވިއްކަން ތިބޭ މައްސަލައިގައި އިކޮނޮމިކް މިނިސްޓްރީން ގަވައިދެއް ހަދާ އަމަލުކުރަން ފެށީ 2020 ވަނަ އަހަރު އެވެ.\nއެ ގަވައިދުގެ ދަށުން ތަރުކާރީ އާއި މޭވާ ފަދަ ތަކެތި ވިއްކުމުގެ ވިޔަފާރި ރަޖިސްޓަރީ ކުރަން ލާޒިމްކޮޮށް، ރަޖިސްޓަރީ ނުކުރާ އެފަދަ ވިޔަފާރިތައް 10،000ރ. އިން ޖޫރިމަނާ ކުރެވެ އެވެ. އެފަދަ ތަންތަނުގައި ހުންނަންޖެހޭ ޝަރުތުތައް ފުރިހަމަ ނުވާ ނަމަ 5،000ރ. އިން ޖޫރިމަނާ ކުރާނެ ކަމަށް އެ ގަވާއިދުގައިވެ އެވެ.\nމާލެ ސިޓީ ކައުންސިލްގެ އޮފިޝަލަކު "އަދަދު" އަށް ވިދާޅުވީ ލޯކަލް މާރުކޭޓާއި ދަތުރުވެރިންގެ މާރުކޭޓުގައި ހުރި ގޮޅިތަކުން 50 ގޮޅި ބަންދުކޮށްފައިވާ ކަމަށެވެ. އަދި އެ ގޮޅިތަކުގެ ވެރިން 2000ރ. އިން ޖޫރިމަނާ ކޮށްފައިވާ ކަމަށްވެސް އޭނާ ވިދާޅުވި އެވެ.\n"އިތުރަށް އެ ގޮޅިތަކުގެ ހިދުމަށް ދޭން ފެށޭނީ ޖޫރިމަނާ ދައްކާ އެ ގޮޅިތަކަށް ދިވެހިން ލުމުން،" އޮފިޝަލް ވިދާޅުވި އެވެ.\nގަވާއިދު ބުނާ ގޮތުން، ތަރުކާރީ އާއި މޭވާ ވިއްކުމުގެ ވިޔަފާރި ރަޖިސްޓަރީކޮޮށް ދޭނީ އެ ވިޔަފާރިއެއް ހިންގާ އިމާރާތުގައި އެކަން ކުރުމަށް ކައުންސިލުން ދޭ ހުއްދައެއް އޮތް ނަމަ އެވެ.\nއަދި ވިޔަފާރިކުރާ ތަން ހުންނަން ޖެހޭނީ ޝަރުތުތައް ފުރިހަމަ ވެފައި ކަމަށް ވެސް އެ ގެވައިދުގައިވެ އެވެ. ގަވައިދުގައިވާ މިންގަނޑަށް އެފަދަ ތަންތަން ފެތޭތޯ ކައުންސިލްތަކުން އިންސްޕެކްޓް ކުރަން ޖެހޭނެ ކަމަށްވެސްވެ އެވެ.\nމާލެތެރޭގައި ބިދޭސީންނާއި އަމިއްލަ ބައެއް ފަރާތްތަކުން ތަކުރާރީ އާއި މޭވާ ވިއްކަން ހާއްސަ މާރުކޭޓްތައް ހަދާ އެފަދަ ތަކެތި ދަނީ ވިއްކަމުންނެވެ. މާލެ ތެރޭގައި މިފަދަ ތަންތަން ބިދޭސީން ހިންގަނީ އެފަދަ ތަންތަން މާލެ މީހުން ބިދޭސީންނަށް ކުއްޔަށް ދޫކުރުމުންނެވެ.\nވިނަރެސްއަކީ މި ސަރުކާރުން ހޯދި ކާމިޔާބީއެއް: އަސްލަމް\nބުޅާ ބަލަހައްޓާ ތަނެއް މާލެއަށް ބޭނުންވަނީ ކީއްވެ؟\nމަސައްކަތްތެރިންގެ ހައްގުތަކާ ގުޅޭ ބިލުތަކަށް ހިޔާލު ހޯދަނީ


Real aai Barcelona balivi iru, Atletico ah molheh - AO News\nރޭގެ މެޗުގައި ރެއާލް މެޑްރިޑް ކޮޅަށް ލަނޑުޖެހުމަށްފަހު ކާޑިޒްގެ ކުޅުންތެރިން އުފާ ފާޅުކުރަނީ. --ފޮޓޯ: ލަލީގާ.ކޮމް\nސްޕެނިޝް ލީގުގައި ރޭ ކުޅުނު މެޗުތަކުން އެންމެ ފަހުގެ ޗެމްޕިއަން ރެއާލް މެޑްރިޑާއި ވާދަވެރި ބާސެލޯނާ ބަލިވިއިރު، އެތުލެޓިކޯ މެޑްރިޑް މޮޅުވެއްޖެއެވެ.\nއަމިއްލަ ދަނޑުގައި އަލަށް ޕްރޮމޯޓުވީ ކާޑިޒް އަތުން 1-0 އިން ރެއާލް ބަލިވިއިރު، ރަށުން ބޭރުގައި ގެޓަފޭ އަތުން ބާސެލޯނާ ބަލިވީ ވެސް ހަމަ މިނަތީޖާއިންނެވެ. ލީގުގައި ވޭތުވެދިޔަ ދެ މެޗުގައި މޮޅެއްނުހޯދި ނިންމާލަންޖެހުނު އެތުލެޓިކޯ އިން ސެލްޓާ ވިގޯ ބަލިކުރީ 2-0 އިންނެވެ.\nރޭގެ ނަތީޖާއާއެކު ލީގުގެ އެއްވަނައިގައި އުޅޭ ރެއާލަށް 10 ޕޮއިންޓް ލިބިފައިވާއިރު، ތާވަލްގެ ދެވަނައިގައި އޮތް ގެޓަފޭ އާއި ތިންވަނައިގައި އޮތް ކާޑިޒްގެ އިތުރުން ހަތަރުވަނައިގައި އޮތް ގްރަނަޑާ އަށް ވެސް މިއަދަދަށް ޕޮއިންޓް ލިބިފައިވެއެވެ. ރެއާލަށް ކުރިލިބެނީ ގޯލްގެ ތަފާތުންނެވެ. އެތުލެޓިކޯ އުޅެނީ 8 ޕޮއިންޓާއެކު ހަވަނައިގައެވެ. އޭގެ އެއް ޕޮއިންޓް ފަހަތުން ގަދަފަދަ ބާސެލޯނާ އޮތީ ނުވަވަނައިގައެވެ.\nރެއާލްގެ އެސްޓާޑިއޯ އަލްފްރެޑޯ ޑި ސްޓެފާނޯގައި ރޭ ކުޅުނު މެޗުގައި ޖެހި ހަމައެކަނި ލަނޑު، 16 ވަނަ މިނެޓުގައި ކާޑިޒް އަށް ކާމިޔާބުކޮށްދިނީ އެންތަނީ ލޮޒާނޯ އެވެ. އޭގެކުރީން، ރެއާލަށް ލީޑްނަގައިދިނުމަށް ކަރީމް ބެންޒެމާ އަށް ލިބުނު ފުރުޞަތުގައި ފޮނުވާލި ބޯޅަ ކާޑިޒްގެ ކީޕަރު ލެޑެސްމާ މަތަކުރިއެވެ. އޭގެފަހުން، ފުރަތަމަ ހާފު ނިމެންދަނިކޮށް އެ ޓީމަށް ނަތީޖާ ހަމަހަމަކޮށްދިނުމަށް ފްރާންސްގެ ޑިފެންޑަރު ރަފައެލް ވަރާން އަށް ލިބުނު ފުރުޞަތުގެ ބޭނުންހިފޭގޮތެއްނުވިއެވެ.\nބާސެލޯނާގެ ކެޕްޓަން ލިއޮނަލް މެސީ (ކ) އަތުން ބޯޅަ ހޯދަން ގެޓަފޭގެ ކުޅުންތެރިއަކު މަސައްކަތްކުރަނީ. –ފޮޓޯ: ލަލީގާ.ކޮމް\nދެވަނަ ހާފަށް ނިކުތްއިރު ރެއާލުން ބަދަލުތަކެއް ގެނެސްފައިވާއިރު، އެ ޓީމުގެ ކެޕްޓަން ސާޖިއޯ ރާމޮސް ވަނީ އަނިޔާވެގެން ބަދަލުކޮށްފައެވެ. ރާމޮސްގެ ބަދަލުގައި ކުޅެން ނިކުތީ އެޑާ މިލިޓާއޯ އެވެ. މި ހާފުގައިވެސް ކާޑިޒް އިން ގިނަ ފުރުޞަތުތަކެއް ތަނަވަސްކޮށްފައިވާއިރު، ރެއާލަށް ނަތީޖާ ހަމަހަމަކޮށްދިނުމަށް ވިނީޝަސް ޖޫނިއާގެ އިތުރުން ލުކާ ޔޮވިޗަށް ލިބުނު ފުރުޞަތުތައްވެސް ވީ ބޭކާރެވެ. އޭގެފަހުން، މެޗު ނިމެންދަނިކޮށް ބެންޒެމާ ފޮނުވާލި ހަމަލާގެ ހުރަހަކަށްވީ ކާޑިޒްގެ ކީޕަރު ލެޑެސްމާ އެވެ.\nގެޓަފޭގެ ދަނޑުގައި ބާސެލޯނާއާ ދެކޮޅަށް ކުޅުނު މެޗުގެ ހަމައެކަނި ގޯލް، ފަހު ހާފުގެ ކުޅުން ފެށިގެން 11 ވަނަ މިނެޓުގައި ކާމިޔާބުކޮށްދިނީ ލިބުނު ޕެނަލްޓީއަކުން ޖެއިމީ މަޓާ އެވެ. މިއީ އެ ޓީމުގެ ޖޭނޭ ޑަކޮނަމް އަށް ބާސެލޯނާގެ މިޑްފީލްޑަރު ލޫކް ޑި ޔޮން ކުރި ފައުލަކަށް ރެފްރީ ދިން ޕެނަލްޓީއެކެވެ.\nއޭގެކުރީން، ފުރަތަމަ ހާފުގެ 20 ވަނަ މިނެޓުގައި ބާސެލޯނާ އަށް ލީޑްނަގައިދިނުމަށް އެ ޓީމުގެ ކެޕްޓަން ލިއޮނަލް މެސީ އަށް ވަނީ ރަނުގެ ފުރުޞަތެއްލިބި ބޭކާރުވެފައެވެ. ޕެނަލްޓީއޭރިޔާގެ ވާތް ފަރާތުގައި ހުރެ މެސީ ފޮނުވާލި ބޯޅަ އަމާޒުވީ ގޯލްގެ އަރިމަތީދަނޑިއަށެވެ. އޭގެފަހުން، މި ހާފު ނިމެން ދަނިކޮށް މެސީ ފޮނުވާލި ބޯޅަ ގެޓަފޭގެ ކީޕަރު ޑޭވިޑް ސޮރިއާ މަތަކުރިއެވެ. މެޗުގެ ދެވަނަ ހާފުގައި ބާސެލޯނާ އަށް ނަތީޖާ ހަމަހަމަކޮށްދިނުމަށް މި ހާފުގައި ކުޅެން ނިކުތް އަންސޫ ފާޓީގެ އިތުރުން މެޗު ނިމެން ދަނިކޮށް މެސީ އަށް ލިބުނު ފުރުޞަތުގެ ވެސް ބޭނުންހިފޭގޮތެއްނުވިއެވެ.\nލީގުގައި ރޭ ކުޅުނު ފާހަގަކޮށްލެވޭ އެހެން މެޗުތަކުގެ ނަތީޖާއަށް ބަލާއިރު ސެލްޓާ އަތުން 2-0 އިން އެތުލެޓިކޯ މޮޅުވިއިރު ގްރަނަޑާ ވަނީ 1-0 އިން ސެވިއްޔާ ބަލިކޮށްފައެވެ. ރޭގެ މެޗުގައި އެތުލެޓިކޯގެ ލަނޑުތައް ޖަހައިދިނީ ލުއިސް ސުއަރޭޒް އާއި ޔަނިކް ފެރޭރާ ކަރަސްކޯ އެވެ. މިއީ އެ ޓީމަށް ބަދަލުވެ މިހާތަނަށް ކުޅުނު ހަތަރު މެޗުގައި ސުއަރޭޒް ޖެހި ތިންވަނަ ގޯލެވެ.


SunOnline: Dhen othy ranbir aai aalia ge kaiveni!\nފާޠިމަތު ރާޔާ ރައޫފް 15 Dec 2021, 09:09\nރަންބީރް ކަޕޫރާއި އާލިއާ ބަޓް\nބޮލީވުޑްގެ ތަރި ކެޓްރީނާއާއި ވިކީގެ ކުލަގަދަ ކައިވެންޏަށްފަހު ދެން މިއޮތީ ކެޓްރީނާގެ ކުރީގެ ލޯބިވެރިޔާ ރަންބީރް ކަޕޫރާއި އާލިއާ ބަޓްގެ ކައިވެންޏެވެ. އާލިއާއާއި އޮތް ގުޅުން ރަސްމީކޮށް ރަންބީރް ހިއްސާކޮށްފައިވާއިރު އޭނާ ބުނެފައިވަނީ ކޮވިޑްގެ މި ދަތި ހާލަތު މެދުވެެރި ނުވިނަމަ މިހާރު އޭނާގެ ކައިވަނި އޮންނާނީ ވެ ނިމިފައި ކަމަށެވެ.\nނަމަވެސް ކައިވެންޏާ ހަމައަށް ދިއުމަށް ވިސްނާއިރު ދެމީހުންގެ ފިލްމީ ޝެޑިއުލް ވަނީ އެކަމަށް ހުރަސް އަޅާފައި ކަމަށް ރަންބީރް ވަނީ ބުނެފައެވެ. ނަމަވެސް މި ދެ ތަރިންގެ ކައިވެންޏަކީވެސް ފޭނުންނާއި ބޮލީވުޑް އިންތިޒާރުކުރާ ކައިވެންޏަކަށް ވާނެއެވެ.\nމީގެ ކުރިން އިންޑިއާގެ ނޫސްތަކުން ރިޕޯޓުކޮށްފައިވާ ގޮތުން ކޮވިޑްގެ ބަލިމަޑުކަމުގެ ސަބަބުން ދެމީހުންގެ ކައިވެނި ވަނީ 2022 ވަނަ އަހަރުގެ ޑިސެންބަރު މަހަށް ލަސްކުރެވިފައެވެ. ނަމަވެސް އިންޑިއާގެ އެންމެ ފަހުގެ ރިޕޯޓުތަކުން ކަށަވަރުކޮށްފައިވާ ގޮތުގައި ދެތަރިންގެ ކައިވެންޏާ ބެހޭ އެންމެ ފަހުގެ ޚަބަރަކީ ކުލަގަދަކޮށް ކައިވެނި ހަފުލާ ނުބާއްވާ، އާދައިގެ ގޮތަކަށް ކައިވެނީގެ ކަންކަން ކުރުމެވެ.\nއާލިއާ ބަޓްގެ ގާތް މީހަކު ބުނެފައިވާ ގޮތުގައި ރަންބީރާއި އާލިއާގެ ކައިވެނި ކުލަގަދަކޮށް ފާހަގަ ނުކުރާނެކަމަށާއި ކައިވެނި ކުރާނީ މުމްބާއީގަައި ކަމަށެވެ. އަދި ކައިވެންޏަށް ދައުވަތު ދެވޭނީ ހަމަައެކަނި ދެތަރިންގެ އާއިލާއަށާއި ރައްޓެހިންނަށް ކަމަށް އޭނާ ބުނެފައިވެއެވެ. އަދި ގިނަ މީހުންނަށް ދައުވަތު ނުދޭނެ ކަމަށް ބެލެވޭ ސަބަބަކީ ދެ ތަރިންނަކީވެސް ވަރަށް "ޕްރައިވެޓް" ދިރިއުޅުމެއް އުޅޭ ބަޔަކަށް ވުމެވެ.\nހަމައެއާއެކު އެ ފަރާތުން މައުލޫމާތު ދިން ގޮތުގައި މުމްބާއީގައި ކައިވެނިކުރުމަށް ރަންބީރާއި އާލިއާ ބޭނުންވީ ރަންބީރްގެ ބޮޑުބޭބެއަށާއި އާލިއާގެ ބައްޕަ މަހޭޝް ބަޓަށް ދިގު ދަތުރުތައް ނުކުރެވޭނެތީއެވެ. އަދި އިންޑިއާގެ ރިޕޯޓުތައް ބުނާގޮތުން ދެތަރިންގެ ކައިވެނި ކުރެވޭނީ މުމްބާއީގެ ތާޖް ލޭންޑް އިންޑްގައެވެ. ނަމަވެސް ކައިވެނި ކުރާ ވަކި ތާރީޚެއް އަދި ހާމަކޮށްފައެއް ނުވެއެވެ.


MMS Handball Mubaraiy: Semi Ah Club Cluster Adhi Studio Girls - Vaguthu\nއެމްއެމްއެސް ހޭންޑްބޯޅަ މުބާރާތް: ސެމީއަށް ކުލަބް ކުލަސްޓާ އަދި ސްޓޫޑިއޯ ގާލްސް\nކުއާޓާގެ ފުރަތަމަ މެޗުގައި ކުލަބް ކްލަސްޓާއާއި މެޑްރިޑް ގާލްސް ބައްދަލުކުރި މެޗުގެ ތެރެއިން\nހދ. ނޮޅިވަރަމު "މުޖުތަމައު މުހިއްމު ސަފު (އެމްއެމްއެސް)" ޖަމްއިއްޔާއިން އިސްނަގައިގެން އެ ރަށުގެ އަންހެނުންނަށް ބާއްވާ ހޭންޑްބޯޅަ މުބާރާތުގެ ސެމީފައިނަލަށް ކުލަބް ކުލަސްޓާ އާއި ސްޓޫޑިއޯ ގާލްސް ދަތުރުކޮށްފިއެވެ.\nމުބާރާތުގެ ސެމީފައިނަލަށް ކުލަބް ކްލަސްޓާ ދަތުރުކުރީ ކުއާޓާފައިނަލުގެ ފުރަތަމަ މެޗުގައި މެޑްރިޑް ގާލްސްއާއި ވާދަކޮށް 9-1 އިން މެޗު ކާމިޔާބުކޮށްގެންނެވެ.\nމި މެޗުގައި ކުލަބް ކްލަސްޓާ ޓީމަށް ގޯލުތައް ޖަހާދީފައިވަނީ ތިން ގޯލު ޖެހި ނަޖުދާ އާއި ފަސް ގޯލުޖެހި މައިހާގެ އިތުރުން އެއް ގޯލު ޖެހި ނައުމާ އެވެ. މި މެޗުގައި މެޑްރިޑް ގާލްސްގެ ހަމައެކަނި ގޯލު ޖަހާދީފައިވާ ކުޅުންތެރިއަކީ ޝިފާނާ އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ކުލަބް ކްލަސްޓާއަށް މި މެޗުގައި ފަސް ގޯލު ޖަހައިދިން ފާތިމަތު މައިހާ ހުސެއިން އެވެ.\nކުއާޓާގައި ސްޓޫޑިއޯ ގާލްސް އަދި ކަނބަލުން ބައްދަލުކުރި މެޗުގެ ތެރެއިން\nސެމީފައިނަލުގެ ޖާގަ ސްޓޫޑިއޯ ގާލްސް ކަށަވަރުކުރީ ކަނބަލުން އާއި ވާދަކޮށް 3-1 އިން މެޗު ކާމިޔާބުކޮށްގެންނެވެ. ސްޓޫޑިއޯ ގާލްސްއަށް މި މެޗުގައި ގޯލުތައް ޖަހައިދިނީ އާސިމާ އާއި ފާތިމަތު އަލީގެ އިތުރުން އާމިނަތު ވަހީދާ އެވެ. ކަނބަލުން ޓީމުގެ ހަމައެކަނި ގޯލު ޖަހައިދިނީ އަމީޒާ އެވެ. ދެވަނަ މެޗުގެ މޮޅު ކުޅުންތެރިއަކަށް ހޮވިފައިވަނީ ސްޓޫޑިއޯ ގާލްސްގެ އާމިނަތު ވަހީދާ އެވެ.\nމުބާރާތުގެ ސެމީފައިނަލުގެ ޖާގަ ދެން ކަށަވަރުކުރާ ޓީމުތައް ޔަގީންވާނީ ކުއާޓާފައިނަލުގައި މާދަމާ ކުޅޭ މެޗުތައް ނިމުމުންނެވެ. ކުއާޓާފައިނަލުގެ ފުރަތަމަ މެޗުގައި މާދަމާ ކަންމަތި އަދި ޕަނީ ގާލްސް ފުރަތަމަ މެޗުގައި ވާދަކުރާއިރު ދެވަނަ މެޗުގައި ވާދަކުރާނީި ސްޓެއިން އަދި ޗަކުލީ ގާލްސްއެވެ.\nޖުމްލަ 13 ޓީމާއެކު ބާއްވާ މި މުބާރާތުގެ ގްރޫޕް ސްޓޭޖުގެ ކުޅުން ކުރިޔަށްދިޔައީ ތިން ގްރޫޕަކަށް ބަހާލައިގެންނެވެ.\nއެމްއެމްއެސް ހޭންޑްބޯޅަ މުބާރާތް: ސެމީގެ ފަހު ޖާގަތައް ކަންމަތި އަދި ސްޓެއިން\nއެމްއެމްއެސް ހޭންޑްބޯލް:ކުއާޓާގައި ވާދަކުރާ ޓީމުތައް ކަށަވަރުވެއްޖެ


Saif ge Ufandhuvas Faahagakurun Mifaharu Rajjeygai ސައިފުގެ އުފަންދުވަސް ފާހަގަކުރުން މިފަހަރު ރާއްޖޭގައި – Huvadhoo News Saif ge Ufandhuvas Faahagakurun Mifaharu Rajjeygai Huvadhoo News\nސައިފުގެ އުފަންދުވަސް ފާހަގަކުރުން މިފަހަރު ރާއްޖޭގައި\nމަޝްހޫރު ހިންދީ ބޮލީވުޑްގެ ތަރި ސާއިފް އަލީ ޚާން އޭނާގެ އުފަންދުވަސް ފާހަގަކުރުމަށް ނިންމާފައި ވަނީ ދިވެހިރާއްޖޭގައެވެ.\nއުފަންދުވަސް ފާހަގަ ކުރުމަށް ސާއިފް ދިވެހިރާއްޖެއަށް އައިސްފައިވަނީ އަނބިމީހާ ކަރީނާ ކަޕޫރު ޚާން އާ ދަރިފުޅު ތައިމޫރު އަލީ ޚާންގެ އިތުރުން ޖޭ އަލީ ޚާން އާއެކުއެވެ.\nސާއިފުގެ އުފަންދުވަސް، މާދަމާ ފާހަގަކުރުމަށް ތައްޔާރުވަމުން އަންނައިރު، މިއަހަރު ސާއިފް އަށް 51، އަހަރު ފުރެއެވެ.\nބައެއް މީޑިއާ ރިޕޯޓްތައް ބުނާގޮތުގައި މި ދަތުރުގައި ސާރާ އަލީ ޚާން، އިބްރާހިމް އަލީ ޚާންގެ އިތުރުން ސައިފްގެ ކޮއްކޮ ސޯހާ އަލީ ޚާން އާއި އޭނާގެ ފިރިމީހާ ކުނާލް ކޭމޫ ވެސް ބައިވެރިވެއެވެ. މި ދަތުރަކީ، ކަރީނާ ހަނގު ދަރިފުޅު ޖޭ ލިބުނު ފަހުން ކަރީނާ އާ ސައިފް އިންޑިއާއިން ބޭރަށް ކުރާ ފުރަތަމަ ދަތުރެވެ.\nބަތަލާ ކަރީނާ އާ ސައިފް ވަނީ މީގެ ކުރިން 2018 ވަނަ އަހަރު ވަނީ ރާއްޖެއައިސްފައެވެ. ރާއްޖެއަކީ ބޮލީވުޑުގެ ތަރިންގެ މެދުގައި ޗުއްޓީ ހޭދަކޮށްލަން އަންނަން މަގްބޫލު މަންޒިލެކެވެ. އަދި އިންޑިއާއަކީ މިފަހުން އައިސް ރާއްޖެއަށް އެންމެ ގިނައިން ފަތުރުވެރިން ޒިޔާރަތްކުރާ އެއް މަންޒިލްވެސްމެއެވެ.


Post-Mortem hedhumaa behey guideline eh ekulavaalaifi | Mihaaru\nމަރުވި މީހެއްގެ ހަށިގަނޑު ފުލުހުން ގެންދަނީ: ޝައްކު އުފެދޭ މަރުތަކުގައި ޕޯސްޓްމޯޓަމް ހެދުމުގެ ގައިޑްލައިނެއް ވަނީ އެކުލަވާލާފައި-- ފޮޓޯ/މިހާރު\nޕޯސްޓްމޯޓަމް ހެދުމާ ބެހޭ ގައިޑްލައިނެއް އެޗްއާރުސީއެމުން ހަދައިފި\n07 ޖެނުއަރީ 2019 - 14:442comments\nއެޗްއާރުސީއެމުން ބުނީ ޕޯސްޓްމޯޓަމް ހެދުމާ ބެހޭ ގައިޑްލައިނެއް ނެރުނީ އެކަމާ ބެހޭ މިންގަނޑުތަކެއް ރާއްޖޭގައި ނެތުމުން އިންސާނީ ހައްގުތަކެއް ގެއްލިގެންދާ ކަމަށް ގަބޫލުކުރެވޭތީ އެކަމަށް ހައްލެއް ހޯދައިދިނުމުގެ ގޮތުން ކަމަށެވެ. އެ ގައިޑްލައިން އެކުލަވާލާފައިވަނީ ހިއުމަން ރައިޓްސް ކޮމިޝަންގެ ގާނޫނުގެ ދަށުންނެވެ.\nއެ ގައިޑްލައިން ބުނާގޮތުން ޕޯސްޓްމޯޓަމް ހެދޭނީ ޝައްކު އުފެދޭ ހާލަތެއްގައި މީހަކު ނުވަތަ ކުޑަކުއްޖަކު މަރުވާ ހާލަތްތަކާއި އެކަކަށް ވުރެ ގިނަ މީހުން ބައިވެރިވެގެން ހިންގާ މީހުން މެރުމުގެ މައްސަލަތަކުގެ އިތުރުން ދައުލަތުގެ ބެލުމުގެ ދަށުގައި ހުރި މީހަކު ޝައްކު އުފެދޭ ގޮތަކަށް މަރުވާ ހާލަތްތަކުގަ އެވެ.\nމީގެ އިތުރުން މަރުވާ މީހާގެ އާއިލާއަށް އެ މަރަކާ މެދު ޝައްކު އުފެދޭ ނަމަ ވެސް، ޕޯސްޓްމޯޓަމެއް ހެދުމަށް ތަހުގީގީ އިދާރާއެއްގައި ނުވަތަ ސިއްހީ ޚިދުމަތް ފޯރުކޮށްދޭ ތަނެއްގައި އެދެވިދާނެ ކަމަށް އެ ގައިޑްލައިންގައިވެ އެވެ. އެކަމަށް އެފަދަ އިދާރާއަކުން ހުއްދަ ނުދީފި ނަމަ، އެކަމުގެ ކޯޓު އަމުރަކަށް އާއިލާއަށް އެދެވިދާނެ ކަމަށް ވެސް އެ ގައިޑްލައިންގައިވެ އެވެ.\nއޭގައިވާ ގޮތުން އާއިލާގެ އިތުރުން، މަރެއްގައި މަސްލަހަތު އޮތް ފަރާތަކުން ޕޯސްޓްމޯޓަމް ހެދުމުގެ އަމުރަކަށް އެދި ކޯޓަށް ހުށަހަޅައިފި ނަމަ އަދި އެކަން ކޮންމެހެން ބޭނުންތެރި ކަމަށް ކޯޓަށް ފެނިގެން ނެރޭ ކޯޓު އަމުރެއްގެ ދަށުން ވެސް ޕޯސްޓްމޯޓަމް ހެދިދާނެ އެވެ. އެކަމަކު ޖިނާއީ ތަހުގީގެއްގެ ބޭނުމަށް ޕޯސްޓްމޯޓަމެއް ހަދާ ނަމަ، އާއިލާގެ ރުހުން ހޯދުން ލާޒިމެއް ނޫނެވެ.\nޕޯސްޓްމޯޓަމެއް ހަދާ ނަމަ، އެކަމުގެ މައުލޫމާތު، މަރުވި މީހާގެ އާއިލާއަށް ދޭންޖެހޭނެ ކަމަށް ވެސް ގައިޑްލައިންގައިވެ އެވެ. އެގޮތުން އެ މަރަކާ ބެހޭގޮތުން އާއިލާއިން ބޭނުންވާ މައުލޫމާތުތަކާއި ޕޯސްޓްމޯޓަމް ހެދުމުގައި އަމަލުކުރާނެ ގޮތާއި އާއިލާގެ ހައްގުތަކާއި ޕޯސްޓްމޯޓަމް ހެދުމަށް ފަހު، މަރުވި މީހާގެ ހަށިގަނޑުގެ ގުނަވަންތަކާއި ޓިޝޫތަކާ މެދު އަމަލުކުރާނެ ގޮތް ވެސް ކިޔައިދޭން ޖެހޭނެ ކަމަށް ބުނެފައިވެ އެވެ.\nގައިޑްލައިން ބުނެފައިވަނީ ކޮންމެ ޕޯސްޓްމޯޓަމެއް ވެސް ހެދުމަށް، ވަކި ފަރާތަކަށް ނުޖެހޭ މިނިވަން ޕެތޮލޮޖިސްޓެއް ހޯދައިދިނުމަކީ ހެލްތް މިނިސްޓްރީގެ ޒިންމާއެއް އެކެވެ. އަދި ޕޯސްޓްމޯޓަމް ހަދާ ޕެތޮލޮޖިސްޓާ މެދު އާއިލާއިން ހިތްހަމަ ނުޖެހޭ ނަމަ، އެހެން ޕެތޮލޮޖިސްޓެއް ދައުލަތުގެ ޚަރަދުގައި ހޯދައިދޭން ޖެހެ އެވެ. އަދި ޕޯސްޓްމޯޓަމް ނިމުމަށް ފަހު، ނަތީޖާއާ މެދު އާއިލާއިން ޝައްކު ކުރާ ނަމަ އާއިލާގެ ޚަރަދުގައި އެހެން ޕެތޮލޮޖިސްޓެއް ހަމަޖައްސައި، ދެވަނަ ޕޯސްޓްމޯޓަކަށް ދިއުމުގެ ފުރުސަތު އާއިލާއަށް ދޭން ގައިޑްލައިންގައިވެ އެވެ.\nމީގެ އިތުރުން، ޕޯސްޓްމޯޓަމެއް ހަދާ ނަމަ، އެ މީހާ މަރުވިތާ އެންމެ ލަސްވެގެން 72 ގަޑިއިރުގެ ތެރޭގައި ހަދަންޖެހެ އެވެ. އެކަމަކު ޚާއްސަ ހާލަތްތަކުގައި އެއަށް ވުރެ ލަހުން ވެސް ކޯޓު އަމުރެއްގެ ދަށުން ޕޯސްޓްމޯޓަމް ހެދިދާނެ އެވެ. އެކަމަކު ހެކި ނެތިގެން ހިނގައިދާނެ ފަދަ މައްސަލަތަކުގައި އެންމެ ލަސްވެގެން 24 ގަޑިއިރުގެ ތެރޭގައި ޕޯސްޓްމޯޓަމް ހަދަން ލާޒިމް ކުރެ އެވެ.\nރާއްޖޭގައި ނަމަ، ޕޯސްޓްމޯޓަމް ހަދަން ޖެހެނީ އެ ގައިޑްލައިން ބުނާގޮތުން ހެލްތް މިނިސްޓްރީން ހުއްދަ ދީ އަދި އެޗްއާރުސީއެމް އިން އިންސްޕެކްޓް ކޮށްފައިވާ ތަނެއްގަ އެވެ. އެތަނަކީ ހަށިގަނޑުގެ ގުނަވަންތައް ރައްކާތެރިކަމާ އެކު ބެލެހެއްޓޭނެ ތަނަކަށް ވާންޖެހެ އެވެ. އަދި ބޭރު ގައުމެއްގައި ޕޯސްޓްމޯޓަމް ހަދާ ނަަމަ، ހަދަން ޖެހެނީ އެ ގައުމެއްގެ ކަމާބެހޭ އިދާރާތަކުން ހުއްދަ ދޭ ތަނެއްގައި ކަމަށް ބުނެފައިވެ އެވެ.\nޕޯސްޓްމޯޓަމް ހަދަމުންދާއިރު ފޮޓޯ އާއި އަޑު ހިމެނޭ ގޮތަށް ވީޑިއޯ ކުރަން ޖެހޭނެ އެވެ. އަދި ފޮޓޯ އާއި ވީޑިއޯ ނަގަންޖެހޭ ތަންތަނާއި މިންގަނޑުތައް ވެސް އެ ގައިޑްލައިންގައި ހިމަނާފައިވެ އެވެ. އެކަމަކު އޭގެ ފޮޓޯ އާއި ވީޑިއޯ ދޫކުރެވޭނީ އާއިލާ އާއި ތަހުގީގީ އިދާރާތަކަށް އެކަނި ކަމަށް ވަނީ ކަނޑައަޅައިފަ އެވެ.\nޕޯސްޓްމޯޓަމް ހަދާ ނިމުމާ އެކު ގިނަވެގެން ދެ ގަޑިއިރުގެ ތެރޭގައި، ހަށިގަނޑު ގެނައި ފަރާތަކާ އަނބުރާ ހަވާލުކުރަން އެ ގައިޑްލައިން ލާޒިމް ކުރެ އެވެ. އަދި އެ ހަށިގަނޑު ގެނައީ ތަހުގީގީ އިދާރާއަކުން ކަމަށްވާ ނަމަ، އެ އިދާރާއަކުން ހަށިގަނޑާ ހަވާލުވުމަށް ފަހު އާއިލާއާ ހަވާލުކުރަން ޖެހެ އެވެ. އަދި ހަށިގަނޑުން ނަގާ ސާމްޕަލްތައް ފަހުން ޓެސްޓް ކުރެވޭނެ ފަދަ ގޮތަކަށް ރައްކާތެރި ކުރަން ވެސް އެ ގައިޑްލައިން ލާޒިމް ކުރެ އެވެ.\nވަޅުލާފައިވާ މީހެއްގެ ގަބުރު ކޮނެގެން ޕޯސްޓްމޯޓަމެއް ހަދަން ޖެހޭ ހާލަތްތަކުގައި ވެސް އެކަން ކުރެވިދާނެ ކަމަށް އޭގައި ބުނެފައިވެ އެވެ. އެކަމަކު އެފަދަ ހާލަތްތަކުގައި ގަބުރު ކޮނެގެން ނެގޭނީ އާއިލާއިން ނުވަތަ ކަމާބެހޭ އިދާރާއަކުން އެދިގެން ނެރޭ ކޯޓު އަމުރެއްގެ ދަށުންނެވެ.\nރާއްޖޭގައި ހިނގި ބައެއް މަރުތަކާ ގުޅިގެން މީގެކުރިން ވެސް ޕޯސްޓްމޯޓަމް ހަދާފައިވެ އެވެ. ކޮންމެ ފަހަރަކު ވެސް ޕޯސްޓްމޯޓަމް ހަދަނީ ރާއްޖެއިން ބޭރަށް ހަށިގަނޑު ފޮނުވައިގެންނެވެ.\nއިތުރު ލިޔުންތައް ކުށްކުރުން ހިއުމަން ރައިޓްސް ކޮމިޝަން މަރު


Dhuvaafaru Health Center ah4Magaamakah Muvazzafun Hoadhanee | ungoofaaru.com\nބަނޑޭރިގަނޑު/ޚަބަރު/ދުވާފަރު ޞިއްޙީ މަރުކަޒުގެ4މަޤާމަކަށް މުވައްޒަފުން ހޯދަނީ\nދުވާފަރު ޞިއްޙީ މަރުކަޒު\nއިބްރާހީމް ޒަޔާން 8 އޮކްޓޯބަރ 2019\nދުވާފަރު ހެލްތު ސެންޓަރު / ފޮޓޯ ދުވާފަރު ހެލްތު ސެންޓަރުގެ ފޭސް ބުކު ޕޭޖް\nރ. ދުވާފަރު ޞިއްޙީ މަރުކަޒުގައި މަސައްކަތްކުރުމަށް ޝައުޤުވެރިވާ ފަރާތްތަކަށް ވަޒީފާގެ ފުރުސަތު ހުޅުވާލައިފިއެވެ. މިފަހަރު ހުޅުވާލި ފުރުސަތުގައި4މަޤާމަކަށް4މުވައްޒަފުން ހޯދުމަށް އެމަރުކަޒުން ވަނީ އިއުލާނު ކޮށްފައެވެ.\nދުވާފަރު ސިއްހީ މަރުކަޒުން ކޮށްފައިވާ އިއުލާނުތަކު ގައި މުވައްޒަފުން ބޭނުންވާ މަޤާމުތަކަކީ ވޮޗަރު، ކޮމިއުނިޓީ ހެލްތް އޮފިސަރ، ރިސެޕްސަނިސްޓް އަދި ލެބޯރަޓްރީ ޓެކްނޮލޮޖިސްޓްގެ މަޤާމެވެ.\nމިވަޒީފާތަކަށް ޝައުގުވެރިވާ ފަރާތްތަކުން މިކަމަށްއެދި ހުށަހަޅަންޖެހޭ ތަކެތި ހުށަހަޅާނީ 15 އޮކްޓޯބަރ 2019 ވާ ހޯމަ ދުވަހުގެ 14:00 ގެ ކުރިން، ރ. ދުވާފަރު ޞިއްޙީ މަރުކަޒުގެ އޮފީހަށެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 16 އޮކްޓޯބަރ 2019 އާއި 31 އޮކްޓޯބަރ 2019 އާ ދެމެދު، ރ.ދުވާފަރު ޞިއްޙީ މަރުކަޒުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެމަރުކަޒުން އެދިފައިވެއެވެ.\nމި ވަޒީފާތަކުގެ މަޢުލޫމާތު ސާފުކުރުމަށް ގުޅާނީ 6582711 ނަންބަރު ފޯނާއެވެ. އީ-މެއިލް ކުރާނީ r.dhuvaafaruhc@health.gov.mv އަށެވެ.\nވަޒީފާތަކުގެ އިއުލާނު ގެޒެޓުން ބެއްލެވުމަށް\nލޯންޗު އެކްސިޑެންޓެއްގައި އިނގުރައިދޫ ޒުވާނެއްގެ ފައި ބުރިވެއްޖެ\nދުވާފަރުގެ ކޮވިޑް ހާލަތު – ހަފްތާ ނިމުނުއިރު އެކްޓިވް ކޭސް 181 އަށް


Consulate Thah Hurumakee Addu Rayyithunge Dhuvasvee Edhumeh: Soabe - Vaguthu\nމޭޔަރު ސޯދިގު ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nއަވަށްޓެރި ގައުމުތަކުގެ ކޮންސިއުލޭޓްތައް ހުރުމަކީ ސީދާ އައްޑޫ ރައްޔިތުން ބޭނުންވާ ކަމެއް ކަމަށާއި އެއީ އައްޑޫގެ ގިނަ ރައްޔިތުންގެ ދުވަސްވީ އެދުމެއް ކަމަށް އައްޑޫ ސިޓީގެ ފުރަތަމަ މޭޔަރު އަބްދުﷲ ސޯދިގް (ސޯބެ) ވިދާޅުވެއްޖެއެވެ.\nމިކަމާ ގުޅިގެން މީސް މީޑިއާގައި ވަނީ "ސޭވް އައްޑޫ" ގެ ކެމްޕޭނެއް ވެސް ފަށައިފައެވެ. އެކަމާ ދެކޮޅަށް އަޑުއުފުލަމުން ދަނީ ކުރިން ވެސް "އިންޑިއާ އައުޓް" ގެ މީސް މީޑިއާ ކެމްޕޭން ކުރަމުންދާ ޒުވާނުންނެވެ.\nރާއްޖޭގައި އެންމެ ދިގު މުއްދަތަކަށް ސިޓީއެއްގެ މޭޔަރުގެ މަގާމު ފުރުއްވި ސޯބެ ވިދާޅުވީ އައްޑޫގައި ބޭރު ގައުމުތަކުގެ ކޮންސިއުލޭޓް އޮފީސްތައް ބެހެއްޓުމަކީ އަލަށް ދެކެވޭ ވާހަކަތަކެއް ނޫން ކަމަށެވެ.\n"އިންޑިއާގެ ޓްރިވަންޑްރަމްގައި ހުރެއެއް ނޫން ހެއްޔޭ ގައުމުތަކުގެ ކޮންސިއުލޭޓް، އައްޑޫގަ ވެސް ބެހެއްޓޭނެ ނޫން ހެއްޔޭ، މި ވާހަކަތަކަކީ އާ ވާހަކަތަކެއް ނޫން،" ސޯބެ ވިދާޅުވިއެވެ.\nއައްޑޫއިން އިންޑިއާ އާއި ސްރީލަންކާއަށް ދަތުރު ކުރާ މީހުނަށް ސީދާ އައްޑޫއިން ވިސާ ލިބޭނެ ގޮތަކަށް ހެދުމަކީ އަބަދުވެސް އައްޑޫ ރައްޔިތުން އެދެމުން ދިޔަ ކަމެއް ކަމަށް ސޯބެ ވިދާޅުވިއެވެ.\n"ކޮންސިއުލޭޓްއެއް އައުމުގެ ބޭނުންތެރިކަން އެދެމުން ދިޔައީ ވެސް ސީދާ އައްޑޫ ރައްޔިތުން، އައްޑޫ ވިޔަފާރިވެރިން،" މިދިޔަ ތިން ދައުރު ވެސް އައްޑޫގެ މޭޔަރު ކަމުގައި ހުންނެވި ސޯބެ ވިދާޅުވިއެވެ.\nސޯބެ ވިދާޅުވި ގޮތުގައި، ކުރީގެ ރައީސް މުހައްމަދު ނަޝީދުގެ ވެރިކަމުގައި އައްޑޫގައި ސާކް ސަމިޓް އޮތް އިރު، ގައުމުތަކުގެ ވެރިންނާއި ހައި ކޮމިޝަނަރުންގެ ވެރިން އެ މަޝްވަރާ ކުރެއްވިއެވެ.\n"އިންޑިއާއިން ދަތުރު ކުރާ އެންމެންނަށް ވެސް ކޮންސިއުލޭޓްއަކީ ކޮބައި ކަން އެނގޭ، އާންމު ރައްޔިތުންނަށް އެނގޭ ހަމަ، އިންޑިއާގެ ޓްރިވަންޑްރަމްގަ ވެސް ހުރޭ، އެހެންވެ އާންމު ރައްޔިތުން ވެސް ވަރަށް ގިނައިން ދައްކާ ވާހަކައެއް އެއީ،" ސޯބެ ވިދާޅުވިއެވެ.\nސޯބެ ވިދާޅުވީ، ސިޔާސީ މަންފާއަށް ކޮންސިއުލޭޓް ބެހެއްޓުމާ ދެކޮޅަށް ބަޔަކު ދައްކަމުން ދަނީ ހަރުދަނާ ކަމެއް ނެތް ވާހަކަތަކެއް ކަމަށެވެ. ހައި ކޮމިޝަންގެ ފަރާތުން ރާއްޖޭގެ އެހެން ސަރަހައްދެއްގައި ކޮންސިއުލޭޓް ހުރުމަކީ ފައިދާ ހުރި ކަމެއް ކަމަށެވެ.\nއައްޑޫ މީހުންގެ އެދުމޭ ކިޔާނެކަމެއް ނެތް.. ކޮންސިޔުލޭޓަރު މިރާއްޖޭ ހެދުމަކީ މިރާއްޖޭ ރައްޔިތުން ހިތްހަމަޖެހޭ ކަމެއް ނޫން\nމެއި 27, 2021 14:37\nސޯދޫ ކޯއްޗެއް ނުކެރޭނެތިކަމެއްކުރަކައް ހަމަލާހިކެއްނޫން\nމެއި 27, 2021 14:38\nޗީޗީ ނުވާނެތިކަމެއް ބޯގޯހާ\nމެއި 27, 2021 14:40\nކަލޭވެސް މޮޔަނުވޭ ތިޔައީ ކަލޭމެން ދޮންރިހަ މީހުންގެ އަޅުވެތި އުއްމީދު، މިނިވަން ޤަދަރުވެރި ބަޔަކު ތިޔަކަމަކަށް ތާއީދެެއް ނުކުރާނެ ! އީރާނުން ޝިޔައީ މަޒުހަބު ފަތުރާގޮތަށް މިއަދު އިންޑިޔާއިން ދަނީ ހިންދީ މަޒުހަބު ފަތުރަމުން !\nރަގަޅު ވާހަކަ އެއް! ދެކޮޅުހަދާ މީހުން ހަސަދަ ވެރިވަނީ! ވިސްނޭ ކޮންމެ މީހަކަށް އިގޭނެ މިކަމުން އައްޑޫ މީހުންނަށް ވާނީ ފައިދާ ކަން! މި ކަމާ ދެކޮޅު އައްޑޫ މީހުންނަކީ އަތޮޅުގަ ނޫޅޭ އަތޮޅު ދެކެ ލޯބި ނުވާ ބައެއް ކަމުގަ ދެކެން!\nމެއި 27, 2021 14:56\nހާދަ ވަރެއްތި ވަނީ\nމެއި 27, 2021 15:06\nހެޔޮނުވާނެ. ރާއްޖޭގެ މިނިވަންކަން ގެއްލުނީ. ރައްޔިތުން ނުކުންނަންވީ. ހެލިކޮޕްޓަރެއްވެސް ނުފޮނުވޭނެ. އަޅުވެތިވީ. އިންޑިއާ ސިފައިން މިތާ ތިބޭނީ.\nމެއި 27, 2021 15:25\nސޯބެ ތިފެންނަނީ ހުވަފެނެއް ، ސޯބެމެން މޭޔަރ ކަން ކުރިޔަސް އަސްކަރީ މީހުން އެކުޅޭ ކުޅިއަށް ވަރަށް ޅަވާނެ، ޕާޓީ ގެ ސިޔާސަތު ތައް ދިފާއުކުރުމަށް މިނިވަންކަމަށް ބުރުލެއް އަރާފާނެ ހާލިތަކުން ދުރުވާޖެހޭ\nކަލޭ 12 އަހަރު މޭޔަރުކަން ކޮށް ނިމިފައި ތިހިރީ.\nމިހާރު މޭޔަރަކީ ނިޒާރު\nމެއި 27, 2021 16:34\nކޮންސިއުލޭޓް ތަކާ އެމްބަސީ ތަކަކީ އެގައުމެއްގެ އަމިއްލަ ބޭނުން ފުއްދުމަށް ބަހައްޓާ އޮފީހެން.އެއީ އެ ކޮންސިއުލޭޓް ނުވަތަ އެމްބަސީ ހުންނަ ގައުމުގެ ބޭނުމަކަށް ނުވަތަ އެތަނުގެ ސަބަބުން އެގައުމަށް ފައިދާ ކުރާނެ ތަނެއްނޫން. މިހާރު ދިވެހިރާއްޖޭ ވެރިރަށް މާލޭގަ އެމްބަސީއެއް އެބަހުރޭ އެއީ ރާއްޖޭގަތިބޭ އިންޑިޔާގެ ރައްޔަތުންނަށް އެހީތެރި ވުމަށާއި އިންޑިޔާ ރައްޔިތުންގެ ބޭނުންތައް ފުއްދައިދިނުމަށް ހުންނަ އޮފީހެއް. މިތަންހުއްޓާ އައްޑުއަތޮޅުގަ އިންޑިޔާގެ ކޮންސިއުލޭޓް އޮފީހެއް ހުޅުވާކަމީ އަޑިނޭގޭ ރޭވުންތަކެއް ރޭވިފަ އޮވެދާނެކަމެއް. އަދި މިހާރު ބީޖޭޕީ ގެ ރޭވުން ބުނާގޮތުން އޭސިޔާގެ ހުރިހާ ގައުމު އިންޑިޔާގެ ދަށުން އިންޑިޔާގެ ބާރާއި ނުފޫޒު ހިންގުމަށް ވަނީރޭވިފަ. އައްޑޫގަ ކޮންސިއުލޭޓް އޮފީހެއް ހުރުމަކުން އައްޑޫގެ ތަރައްގީއަށް އެއްވެސް ކަމެއް ނުކުރެވޭނެ.. އިންޑިޔާގަ ފެނާއި ކަރަންޓާއި ބޯހިޔާވެހިކަން ނުލިބޭ އެތައް މިލިއަންބަޔަކު އެބައުޅޭ.ކުރިން ރާއްޖޭގެ ރަށެއްގެގޮތުގާ އޮތް މަލިކު ވެސް އިންޑިޔާގެ އަޅުވެތިކަމުގަ އޮންނަތާ އެތައް އަހަރެއްވެއްޖެ.އެއްވެސްކަމެއް މަލިކުގެ ތަރައްގިއަށް އިންޑިޔާ ސަރުކާރުން ކޮށްދީފައެއް ނެތް. އައްޑޫ މޭޔަރުގެ މޮޔަ ހިޔާލު ފެނިފަ އަޖައިބުވެއްޖެ. އިންޑިޔާގެ ކޮންސިއުލޭޓް އޮފީހެއް އައްޑޫގަ ހެދުމުގެ އެމންމެ ބޮޑުބޭނުމަކީ ގިނައަދަދެއްގެ އިންޑިޔާ މީހުނާ އިންޑިޔާގެ އާއިލާތައް އައްޑުގަ ވަޒަންވެރި ކުރުމަށް ރޭވިފައިވާ މަރުހަލާގެ ފުރަތަމަ ބޮޅު.ދެންގެންނާނީ އިންޑިޔާގެ ގިނައަދަދެއްގެ ސިފައިން. ދެންގެންނަނީ އެ ސިފައިންގެ އައިލާތައް. އޭގެފަހުގަ އިންޑިޔާގެ ރައޔިތުން ރާއްޖޭގަ ވިހާ އަބާދީއެއް އުފެދުމަުން އައްޑުއަރތޮޅުގެ ހުރިހާބާރަކަށް އިންޑިޔާގެ ރައްޔިތުން ވެރިވާނެ. ދެންފެށޭނީ ސްރިލަންކާގަ ހިގި ސިންގަލަ އިންނާއި ތަމަލައިންގެ އަރާރުންފަދަ ހަމަނުޖެހުމެއް. އެހިސާބުން އިންޑިޔާ ދަރިކޮޅު މީހުންގެ ހިމާޔަތަށް ކަމަށް ބުނެ އިންޑިޔާގެ ސިފައިން އަރާ އައްޑޫހިފާނެ. އެހިސާބުންއައްޑޫގެ ރައްޔިތުން ތިބޭނީ3ވަނަ ދަރަޖާގެ މީހުންގެގޮތުގަ އައްޑުއަތޮޅުގެވެރިންގެ ގޮތުގަ ތިބޭނީ ހިންދީ ބުޑިސްޓުން. ދެންމަސައްކަތް ފަށާނީ އައްޑޫން އިސްލާމްދީން ފޮހެލުމަށާއި ދިވެހި ނަސްލުވެސް އައްޑޫން ފޮހެލުމަށް. މިހާރުވެސް އިންޑިޔާގަ ބީޖޭޕީ ސަރުކާރުން މުސްލިމުންނަށް ކުރަމުންދާ އަނިޔާއައި ދުއްތުރާ އައްޑޫގެ މުސްލިމަ ރައްޔިތުންނާ ދެކޮލަށް ހިންގަންފަށާނެ. މިކަންކަމަކީ ކަށަވަރު ކަންކަން.\nމެއި 27, 2021 16:35\nސާކްސަމިޓް ބާއްވާފަ އައްޑޫގަ ބުދު ބެހެއްޓުމަކީވެސް ސޯބެމެންގެ އެދުމެއްތަ؟\nމެއި 27, 2021 19:54\nކޮންސިއުލޭޓްތައް ހުރުމާ ހަމައެކަނި އިންޑިއާގެ ކޮންސިއުލޭޓެއް ހުރުމާ ތަފާތު ވާނެކަމަށް ފެންނަނީ. މީ އެއްކަލަ އަންނި ދެއްކި ވާހަކައިގެ ކޮޅުމަތި ނޫންބާ ހުވަ ދުއަތޮޅުން ދެކުނުގަ ވަކި ވެރިކަމެއް ގާއިމްކުރުން\nމެއި 27, 2021 22:12\nމިހާރު ވެސް ވޯޓެއް ނަގާބަލަ . އި ނގޭ ނެ . އަޑު ރައްޔަތު ން ބޭ ނުނ ން ނޫ ކަ ން. ަަަ\nމެއި 31, 2021 16:23\nއެއީ ތެދެއް އައްޑޫއަތޮޅުގަ ދެން ހުރި ހުރިޙާ ކަމެއް ކޮށްނިއްމާފަ އެބޭފުޅާ އެއުޅުއްވަނީ.\nމީގެ ކުރިން ނޫހަކުންވެސް އަދި ސޯޝަލް މީޑިއާ ޕުލެޓްފޯމަކުން ވެސް ތިޔަ ކުންސިލަޓުގެ ވާހަކައެއް ދެއްކިތަނެއް ފެންނާކައް ނެތް! ވަގުތު ނޫހުން މިދިޔަ 50އަހަރުގެ ކަންކަން ބަލާބަލަ،... އައްޑޫ ބަޔަކު ކުންސީލާޓް(ކޮންސިއުލޭޓް) ބޭނުންވެގެން ކުރިޔަކުން ނޫޅޭ! މިއުޅެނީ ގައުމުގައި އެމީހުންގެ ހަން ފަތުރަން!\nއައްޑޫ ބޮނޑޮ މީހާ\nމެއި 31, 2021 22:48\nއައްޑޫ މީހުން އިންޑިއާގެ ކޮންސިއުލޭޓައް ބޭޱުމައްނުން! އަސްލަމްގެ ބަހައް ސޯބޭ ހެއްލޭޱެ ކަމައްނެއް! މިކަމަކީ ހަމައެކަޱި އައްޑޫގެ މައްސަލާއްނުން، މިކަމި ގައުމުގެ މަސްލަހަތު ތެބެހިމެނެއި! އަފިރިން ބޭޱުމައްނުން އިންޑިއާގެ ނުފޫޒް ރާއްދޭގެ ދެކުޱާއި އުތުރައް ފޯރުވާއް!


ރާއްޖޭގެ ފޮރިން ސާވިސްގެ މުވައްޒަފުން ބަންގްލަދޭޝްގައި ތަމްރީނު ކުރުމަށް ދައުވަތެއް – Haftha\nބަންގްލަދޭޝްގެ ފޮރިން ސެކްރެޓަރީ، ނައިބު ރައީސް ފައިސަލް ނަސީމްގެ އަރިހަށް ކުރެއްވި އިހުތިރާމުގެ ޒިޔާރަތުގެ ތެރެއިން -- ފޮޓޯ: ރައީސް އޮފީސް\nރާއްޖޭގެ ފޮރިން ސާވިސްގެ މުވައްޒަފުން ބަންގްލަދޭޝްގައި ތަމްރީނު ކުރުމަށް ދައުވަތެއް\nރާއްޖޭގެ ފޮރިން ސާވިސްގެ މުވައްޒަފުން ބަންގްލަދޭޝްގެ ފޮރިން ސާވިސް އިންސްޓިޓިއުޓްގައި ތަމްރީރު ކުރުމަށް އެ ގައުމުން ދައުވަތު ދީފިއެވެ.\nބަންގްލަދޭޝްއިން އެ ދައުވަތު ދީފައި ވަނީ ބަންގްލަދޭޝްގެ ފޮރިން ސެކްރެޓަރީ މައްސޫދު ބިން މޮމެން، ރާއްޖެއަށް ކުރައްވާ ދަތުރުފުޅުގެ ތެރެއިން ނައިބު ރައީސް ފައިސަލް ނަސީމްގެ އަރިހަށް ކުރެއްވި އިހުތިރާމުގެ ޒިޔާރަތުގެ ތެރެއިންނެވެ.\nމިއަދު ހެނދުނު ރައީސް އޮފީހުގައި ބޭއްވި އެ ބައްދަލުވުމުގައި މޮމެން ވަނީ ކޮވިޑް-19 ބަލިމަޑުކަން މެނޭޖުކުރުމުގައި ރާއްޖެއިން އަމަލުކުރި ގޮތްތަކަށް ތައުރީފް ކުރައްވައިފައެވެ. އަދި ވަކި ގައުމެއް ތަފާތު ކުރުމެއް ނެތި، ރާއްޖޭގައި ދިރިއުޅޭ އެންމެނަށް ވެކްސިން ދިނުމަށް ނިންމި ނިމްމުމަށް ތައުރީފް ކުރައްވާފައި ވެއެވެ.\nމޮމެން ވިދާޅުވީ ބަންގްލަދޭޝްގެ ފޮރިން ސާވިސްގައި އަލަށް އުފެއްދި އިންސްޓިޓިއުޓްގައި ރާއްޖޭގެ ފޮރިން ސާވިސްގެ މުވައްޒަފުން ތަމްރީނު ވުމަށް ދައުވަތު ދެއްވާ ކަމަށެވެ. އަދި ރާއްޖޭގެ ފޮރިން ސެކްރެޓަރީ އަބްދުލްޣަފޫރު މުހައްމަދު ވަނީ އެ ދައުވަތު ގަބޫލުކުރައްވައިފައެވެ.\nއެ ބައްދަލުވުމުގައި ވާހަކަ ދައްކަވަމުން ނައިބު ރައީސް ފައިސަލް ނަސީމް ވަނީ ބަންގްލަދޭޝްގެ ބޮޑުވަޒީރު ރާއްޖެއަށް ކުރައްވަން ހަމަޖެހިފައިވާ ދަތުރުފުޅުގެ ކުރިން ދެ ގައުމުގެ ގުޅުން ބަދަހި ކުރުމަށް ކުރެވިދާނެ ދާއިރާތަކަމެދު މަޝްވަރާ ކުރައްވާފައެވެ.\nފާހަގަ: ނައިބު ރައީސް ފައިސަލް ނަސީމް, ރާއްޖެ - ބަންގްލަދޭޝް


West bank ge baeh Israel ge thanakah hadhanee gavaidhaa hilaafah: Raajje | Mihaaru\nވެސްޓް ބޭންކުގެ ބައެއް އިޒްރޭލުގެ ތަނަކަށް ހަދަނީ ގަވައިދާ ހިލާފަށް: ރާއްޖެ\n15 ސެޕްޓެމްބަރ 2019 - 18:284comments\nހުޅަނގު އައްސޭރީގެ ބައެއް އިޒްރޭލްގެ ބައެއްގެ ގޮތުގައި ހަމަޖައްސަން އިޒްރޭލުން ކުރަމުންދާ މަސައްކަތާ ގުޅިގެން އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) އިން މިހާރު ކުރިއަށް ގެންދާ ބައްދަލުވުމުގައި ވާހަކަ ދައްކަވަމުން ފޮރިން މިނިސްޓަރު އަބްދުﷲ ޝާހިދު ވިދާޅުވީ، އިޒްރޭލުގެ އެ ނިންމުމާ ގުޅިގެން މެދު އިރުމަތީގެ ސުލްހައަށް ހުރަސް އެޅޭނެ ކަމަށެވެ. އަދި އެއީ ރާއްޖޭން ކުށްވެރިކުރާ ކަމެއް ކަމަށް ވެސް އޭނާ ވިދާޅުވި އެވެ.\nޝާހިދު ވިދާޅުވި ގޮތުގައި ދިވެހިންގެ ހުރިހާ އެއްބާރުލުމެއް އޮތީ ފަލަސްތީނުގެ ރައްޔިތުންނާއެކު އެވެ. އަދި މިނިވަންކަން ހޯދަން ފަލަސްތީނުން ކުރަމުންދާ މަސައްކަތުގައި ރާއްޖެ އިން އަބަދުވެސް އެ ގައުމާއެކު އޮންނާނެ ކަމަށް ވިދާޅުވި އެވެ.\nމި ހަފުތާގައި އޮންނަ އާއްމު އިންތިޚާބު ކާމިޔާބު ކުރެވިއްޖެ ނަމަ ފަލަސްތީނުގެ ހުޅަނގު އައްސޭރީގެ ޖޯޑަން ވެލީ އަކީ އިޒްރޭލުގެ ތަނެއްގެ ގޮތުގައި ހަމަޖައްސާނެ ކަމަށް ބޮޑު ވަޒީރު ބެންޖަމިން ނަތަންޔާހޫ ވަނީ ވިދާޅުވެފަ އެވެ.\nޖޯޑަން ވެލީ އާއި ޑެޑް ސީގެ އުތުރުގެ ސަރަހައްދަކީ ހުޅަނގު އައްސޭރީގެ 30 ޕަސެންޓެވެ. އެ ސަރަހައްދުގައި ފަލަސްތީނުގެ 65،000 މީހުންނާއި ގަވާއިދާ ޚިލާފަށް ވަދެ އުޅޭ އިޒްރޭލުގެ 11،000 މީހުން ދިރިއުޅެ އެވެ. ނަތަންޔާހޫ ކުރަން އުޅޭ ކަންތަކަށް ވައިޓްހައުސް އިން ސަޕޯޓް ކުރާނެތޯ ސުވާލު ކުރުމުން އެމެރިކާގެ އޮފިޝަލަކު ވިދާޅުވީ އެ ގައުމުގެ ޚާރިޖީ ސިޔާސަތަށް އަދި ބަދަލެއް ނާންނަ ކަމަށެވެ.\nއިތުރު ލިޔުންތައް އިޒްރޭލް އަބްދުﷲ ޝާހިދު، ފޮރިން މިނިސްޓަރު އޯއައިސީ ރާއްޖެ-އިޒްރޭލް ރާއްޖެ-ފަލަސްތީން